Wah Seronoknya Sudah Masuk Trimester Kedua Kehamilan! Ibu Jangan Culas Periksa Kandungan, Ya!

Kehamilan anda sudah masuk trimester kedua? Tahniah para ibu, pasti
morning sickness
 anda sudah kian berkurang! Tetapi, jangan lupa mengahadiri pemeriksaan ibu mengandung ya!

Seperti yang para ibu sedia maklum, pemeriksaan antenatal adalah penting untuk memastikan ibu dan anak yang dikandung dalam keadaan yang sihat.

Penjagaan pranatal
 selalunya bermula sejurus selepas anda tahu yang anda hamil sehinggalah tempoh bersalin.

Kehamilan yang normal berlangsung selama 9 bulan. Trimester kedua pula bermula pada minggu ke-14 sehingga minggu ke-28 kehamilan.

Di Malaysia, ibu yang sedang mengandung bawah 28 minggu akan berjumpa dengan doktor sekurang-kurangnya sekali sebulan untuk pemeriksaan.

Mengapa perlunya penjagaan pranatal pada trimester kedua?

Pemeriksaan antenatal adalah penting untuk para ibu mengetahui status
tumbesaran anak dalam kandungan
.

Ketika lawatan anda, doktor yang bertugas akan memantau kesihatan anda dan bayi.

Sewaktu janji temu, anda akan melalui pemeriksaan rutin untuk mengetahui tumbesaran bayi dan juga untuk melihat pergerakan bayi. Selain itu, anda juga mungkin berpeluang untuk mendengar degup jantung bayi anda.

Sewaktu pemeriksaan antenatal pada trimester kedua, anda dan juga doktor anda akan:

Memeriksa saiz perut.

Memeriksa kenaikan berat badan.

Membuat pemeriksaan
ultrasound
 untuk mengetahui posisi dan tumbesaran bayi.

Mengira kadar tendangan anak menggunakan carta gerak anak (
Fetal kick chart
 atau
fetal movement chart
).

Memeriksa kadar degupan jantung bayi.

Pemeriksaan menggunakan
Cardiotocography
 (CTG) – mesin yang akan digunakan untuk memeriksa kesihatan bayi jika bayi didapati tidak membesar dengan baik.

Setelah melakukan semua pemeriksaan ini, doktor akan berbincang dengan anda mengenai keadaan semasa bayi dalam kandungan.

Selain itu, inilah masanya untuk bertanya jika anda mempunyai soalan kepada doktor anda. Jangan malu bertanya walaupun anda rasa soalan itu tidak penting ataupun tidak berkaitan dengan kehamilan anda.

Senarai ujian yang mungkin akan anda hadapi semasa pemeriksaan trimester kedua

1. Ujian hemoglobin

Ibu haruslah mengambil ujian hemoglobin untuk memastikan
kadar sel darah merah
 dalam badan adalah dalam keadaan normal.

Jika pemeriksaan mendapati ibu mengandung dalam keadaan anemia, doktor mungkin akan menjalankan ujian dengan lebih kerap.

Penyebab utama anemia dalam kalangan ibu mengandung ialah
kekurangan zat besi.
 Oleh itu, para ibu haruslah menjaga pemakanan dan cuba untuk mengambil makanan yang kaya dengan zat besi.

Walau bagaimanapun, keadaan ini adalah normal dalam kalangan ibu mengandung.

2. Ujian toleransi glukosa

Ibu mengandung akan menjalani ujian ini ketika trimester kedua.

Ujian ini adalah penting untuk memeriksa sama ada ibu mengalami
diabetes gestasi
. Kondisi ini hanyalah sementara dan akan hilang sejurus ibu melahirkan anak.

Walau bagaimanapun, ibu yang menghidap diabetes gestasi lebih berpontensi untuk mengalami kelahiran jenis
caesarean.

Ini adalah kerana bayi yang dikandung ibu yang menghidap diabetes gestasi adalah lebih besar daripada saiz biasa.

3. Pemeriksaan antibodi

Pemeriksaan ini hanyalah dijalankan jika ibu mempunyai status rhesus negatif.

Ibu yang mempunyai status rhesus negatif akan diberikan suntikan ‘RhoGAM’ pada minggu ke-28 untuk mengelakkan komplikasi semasa bersalin.

4. Ujian
ultrasound

Ultrasound adalah penting untuk memeriksa posisi dan juga keadaan bayi. Ujian ultrabunyi juga boleh digunakan untuk memeriksa jantina bayi dan juga sebarang kecacatan yang mungkin dialami.

Ujian
ultrasound
 selalunya dijalankan pada sekitar trimester kedua iaitu pada minggu ke-18 hingga 20 kehamilan.

Pentingnya sokongan moral semasa pemeriksaan antenatal

Kehamilan merupakan saat yang amat istimewa bagi para ibu. Walaupun begitu, kadangkala
emosi ibu turut terganggu
 dan perlu mendapatkan sokongan moral yang jitu daripada keluarganya pada saat kehamilan.

Kehadiran suami dan juga keluarga di sisi ketika pemeriksaan antenatal boleh memberikan sokongan emosi kepada ibu yang sedang mengandung.

Selain itu, jika kedua-dua ibu dan bapa hadir semasa pemeriksaan pranatal, lebih mudah untuk doktor berbincang tentang rancangan anda semasa bersalin nanti.

Ibu juga lebih mudah untuk berkongsi rasa gusar dan juga masalah kepada doktor di samping suami.

Bila anda harus berjumpa dengan doktor anda?

Kehamilan pada trimester kedua mungkin lebih mudah untuk emosi dan juga fizikal para ibu.

Morning sickness
 semakin berkurang dan anda akan rasa lebih bahagia ketika merasakan pergerakan bayi anda. Perut anda juga akan nampak lebih jelas daripada biasa.

Jika anda mengalami tanda-tanda yang tidak normal, pendarahan ataupun sakit ketika membuang air kecil, sila berjumpa dengan doktor anda pada kadar yang segera.

Ibu juga boleh menghadapi
depresi dan juga gangguan kegelisahan ketika hamil
. Jangan abaikan kesihatan mental anda. Jumpa doktor dan berbincanglah dengan pakar mengenai keadaan anda.


Masih Dalam Pantang, Tapi Suami Minta Bersama? Ambil Tahu 3 Hal Ini, Husband!

Berpantang merupakan tempoh pemulihan badan. Selain perlu menjaga aspek pemakanan, wanita juga perlu pantang bersama suami selepas bersalin.

Ini kerana proses
 kelahiran bayi
 atau bersalin, bukanlah sesuatu yang mudah. Bahkan ia boleh menyebabkan wujud
trauma kelahiran
 kepada si ibu.

Tetapi bagaimana jika belum pun sembuh sepenuhnya, si suami minta bersama masa pantang sedangkan isteri masih terasa sakit kesan proses bersalin.

Buat kaum lelaki bergelar suami, perkongsian artikel ini adalah untuk anda.

Untuk mendapatkan lebih banyak info tentang Kehamilan, sila dapatkannya
di sini.

Keperluan pantang bersama suami selepas bersalin

Si isteri telah membawa satu kehidupan baru ke dunia ini. Walaupun mungkin mereka melalui
tempoh kehamilan
 dan proses bersalin yang mudah, tetapi badan isteri anda tetap memerlukan
tempoh rahim sembuh selepas bersalin.

Tahap estrogen yang rendah selepas kelahiran dan semasa
menyusu badan
 juga boleh menyumbang kepada pelbagai ketidakselesaan berkaitan seks. Setiap wanita akan mengalami pengalaman seks selepas bersalin yang berbeza.

Secara amnya, wanita selepas bersalin mungkin akan mengalami:

Kesakitan faraj

Keke
ringan far
aj

Pelepasan faraj

Ketidakselesaan payudara dan sa
kit p
uting

Sakit pinggang dan sakit keseluruhan

Sakit sendi

Sakit pada luka atau rasa kebas (jika anda pernah menjalani pembedahan caesar)

Bagi kebanyakan wanita, ketidakselesaan ini bersifat sementara.

Anda juga sebagai suami harus mengetahui dan memahami adalah sangat normal untuk isteri berasa letih, mempunyai emosi bercampur-baur atau
keinginan seks (libido)
 yang rendah selepas beranak.

Pantang bersama suami selepas bersalin #Dipaksa melakukan seks

Pasti ada antara anda menonton telefilem Nyang yang ditayangkan baru-baru ini. Antara babak yang paling menyayat hati adalah apabila si isteri berdepan paksaan seksual (
sexual coercion
) untuk melayani suaminya walaupun baru
melahirkan anak
.

Babak telefilem Nyang, di mana si suami mengajak isterinya melakukan hubungan intim ketika sedang berpantang.

Bagi wanita, pastinya anda boleh membayangkan kesakitan yang dialami si isteri dalam situasi tersebut. Namun, bagaimana untuk menentukan paksaan seksual ini?

Situasi ini adalah di mana apabila seseorang menekan, memaksa atau melakukan trik (penipuan) agar anda berbuat perkara seksual walaupun telah menolaknya.

Ia mungkin tidak melibatkan tingkah laku jenayah, tetapi
keganasan seksual
 dalam cara tertentu, malah mungkin memberi kesan trauma kepada me
ntal si is
teri.

Suami minta bersama masa pantang? Fikirkan perkara ini

Buat pasangan sedang dalam dilema mengenai isu pantang bersama suami selepas bersalin, berikut beberapa perkara yang mungkin boleh difikirkan sebagai jalan penyelesaian buat kalian:

1. Tentukan semula makna keintiman

Keintiman
suami isteri
 tidak semestinya seks dan seks tidak semestinya hanya berkaitan penetrasi (kemasukan zakar ke dalam faraj).

Memeluk pasangan, ciuman, gosokan lembut pada belakang badan, malah duduk berdua di atas sofa dengan kaki bersentuhan – semua ini adalah antara bentuk keintiman fizikal yang boleh membuatkan kalian berhubung.

Baca juga:

Pantang bersama suami selepas bersalin #2. Komunikasi secara terbuka

Berbual dan berbincang secara terbuka dengan pasangan mengenai seks. Beri ruang kepada isteri untuk berkongsikan apa yang mereka rasai supaya ia tidak dianggap sebagai penolakan peribadi.

Anda sebagai suami harus menyedari apa yang berlaku ini hanya bersifat sementara sepanjang
isteri berpantang.

3. Ikut cara isteri

Hanya kerana doktor memberikan lampu hijau untuk kalian
mengadakan hubungan seks,
 tetapi ada kalanya ia tidak berlaku seperti diharapkan.

Dari aspek emosi dan mentalnya, sesetengah wanita mungkin bersedia lebih awal, manakala yang lain memerlukan tambahan beberapa minggu atau bulan.

Berdasarkan kajian dalam
Journal of Family Practice
 yang dilakukan pada tahun 1998, purata isteri bersedia bagi melakukan seks adalah tujuh minggu selepas bersalin.

Namun suka untuk diingatkan setiap wanita memerlukan tempoh masa berbeza dan ia adalah berlainan bagi setiap kelahiran bayi.

Kelahiran faraj boleh menyebabkan luka – yang memerlukan masa untuk sembuh. Begitu juga
episiotomi – potongan
 yang mungkin perlu dilakukan antara faraj dan dubur bagi membantu melahirkan anak.

Bagi wanita yang
bersalin secara pembedahan
, doktor biasanya mengesyorkan tempoh
pantang bersama suami selepas bersalin czer
 antara enam hingga lapan minggu.

Secara mudahnya, tidak kira apa sekali pun proses kelahiran yang dilalui isteri, mungkin terdapat kecederaan yang tidak terlihat secara fizikal, seperti trauma pada tisu dalaman walaupun segalanya tampak okay.

Tempoh untuk isteri bersedia

Garis masa ini berbeza bagi setiap wanita. Biasanya tempoh pantang bersama suami selepas bersalin adalah sehingga lapan minggu selepas bersalin kerana masih mengalami
pendarahan lochia (nifas)
.

Sebagai seorang suami, anda harus mengetahui jika seks dilakukan dalam tempoh pendarahan ini, ia meningkatkan risiko jangkitan kepada isteri.

Bagi wanita yang
melakukan penyusuan eksklusif
, idea untuk melakukan seks antara satu atau dua bulan selepas melahirkan si kecil, ada kalanya sukar untuk difahami suami.

Kami di Hello Doktor amat mengharapkan kalian boleh menghormati apa sahaja keputusan si isteri jika mereka masih belum bersedia.

Sebaiknya, berundinglah dengan doktor bagi memastikan isteri benar-benar bersedia secara fizikal dan mental untuk melakukan hubungan seks ini.

Apabila suami minta bersama
masa pantang
, ketahuilah bahawa seks tidak seharusnya dilakukan semata-mata kerana nafsu. Sebaliknya ia mestilah dengan kerelaan dan keinginan kedua-dua pasangan suami isteri.


7 Fakta Tentang Kanser Hati

1. Kanser hati berada di angka ke-8

Menurut Laporan Daftar Kanser Kebangsaan 2007-2011, kanser hati terletak pada angka ke-8 dalam senarai kanser-kanser di Malaysia.

Ia merangkumi 4.2 peratus daripada keseluruhan kes kanser yang dilaporkan. Dalam angka tersebut, lelaki mencatatkan kes dua kali ganda lebih ramai berbanding wanita, meskipun secara amnya wanita lebih kerap mendapat kanser berbanding lelaki.

Statistik kanser di Malaysia. Gambar ihsan daripada Laporan Daftar Kanser Kebangsaan

2. Hepatitis B dan C adalah faktor risiko utama

Hepatitis
 B dan C adalah sejenis radang hati yang disebabkan oleh jangkitan virus B dan C. Jangkitan ini majoritinya adalah bersifat kronik selama bertahun-tahun.

Ia merosakkan struktur dan fungsi hati. Radang yang berterusan ini memberikan iritasi ke atas hati dan meningkatkan risiko kanser hati. Berbeza dengan Malaysia, alkohol adalah faktor risiko yang penting di negara-negara Barat. Kes-kes disebabkan alkohol adalah kurang di Malaysia.

3. Kanser hati yang datang daripada tisu lain adalah lebih kerap

Hati adalah antara kawasan yang paling kerap menjadi tempat persinggahan kanser-kanser yang merebak ke dalam darah. Kanser-kanser ini termasuk kanser payudara, kolorektal, perut (gastrik) dan paru-paru.

Bilangan kanser yang berasal daripada tisu hati (primer) adalah jauh lebih rendah berbanding yang berasal daripada tisu lain (sekunder). Selain hati, kawasan lain yang kerap kanser merebak adalah tulang, otak dan paru-paru.

4. Kanser hati sekunder adalah petanda buruk

Jika seseorang itu dikesan mengalami kanser hati yang berasal daripada tisu lain (sekunder), ia adalah petanda bahawa kanser asal tersebut sudah berada di tahap akhir kerana sudah merebak ke kawasan lain atau disebut sebagai metastasis.

Kecuali untuk peratusan kecil dalam kanser kolorektal, kebanyakan kes tidak dapat dirawat melainkan dengan rawatan sokongan (paliatif) sahaja.

5. Kanser hati tidak memberikan simptom di peringkat awal

Seperti kebanyakan kanser, ia tidak menunjukkan simptom atau tanda di peringkat awal penyakit, khususnya bagi kanser hati primer. Bagi kanser sekunder, kebiasaannya pesakit sudah dalam keadaan yang parah.

Simptom-simptom mungkin dapat dilihat adalah:

Kehilangan berat badan yang tidak dapat dijelaskan.

Hilang selera makan.

Mual dan muntah.

Sakit abdomen.

Abdomen membesar dan kembung.

Kulit dan putih mata menjadi kuning (jaundis).

Najis berwarna pudar.

6.
Vaksin hepatitis B dan ujian saringan hepatitis C adalah langkah pencegahan

Memandangkan dua keadaan kesihatan ini adalah faktor risiko utama bagi kanser hati, pencegahannya adalah langkah yang baik dan efisyen untuk mengurangkan risiko.

Vaksin bagi hepatitis B adalah sebahagian daripada Program Imunisasi Kebangsaan Malaysia (NIP) yang diberikan secara percuma kepada semua bayi di Malaysia. Ia telah menurunkan jumlah kes hepatitis B serta kanser hati.

Namun, masih tiada vaksin untuk hepatitis C. Apa yang boleh dilakukan adalah untuk mendapatkan ujian saringan bagi mereka yang berisiko. Kini, rawatan hepatitis C sudah tersedia secara percuma di
18 buah hospital
 terpilih di Malaysia.

7. Pilihan rawatan bagi kanser hati

Bergantung kepada tahap dan keadaan pesakit, terdapat beberapa pilihan rawatan termasuk:

Pembedahan.

Pemindahan hati.

Radiofrequency ablation.

Suntikan ethanol.

Kemoterapi.

Namun, bagi kes kanser hati sekunder, tidak banyak yang dapat dilakukan selain rawatan paliatif kerana kanser sudah berada di tahap akhir.

Bagi kanser primer tahap awal, sebanyak 31 peratus berjaya hidup melebihi 5 tahun daripada tempoh diagnosis.


Ada Masalah Pusat Berbau? Ini 3 Punca Pusat Busuk, Salah Satunya Sebab 'Cyst'

Mungkin ramai yang akan kata bahawa kondisi pusat berbau busuk adalah suatu perkara biasa dan tidak akan mendatangkan bahaya.

Ya, anda mungkin benar sekiranya ia disebabkan oleh keculasan atau kealpaan dalam
aspek menjaga kebersihan tubuh badan secara total
.

Namun, tahukah anda bahawa terdapat beberapa penyebab pusat berbau busuk yang lain? Jom ikuti artikel ini bersama!

Pusat & penjagaan kebersihan

Pusat itu terletak pada perut dan di tengah-tengah tubuh badan kita, jauh daripada hidung yang digunakan untuk menghidu sesuatu.

Sekiranya anda perasan bahawa terdapat bau yang kurang menyenangkan datangnya daripada pusat, maka ada sesuatu yang tidak kena.

Untuk pengetahuan anda, pusat adalah kawasan bekas daripada
 tali pusat yang menghubungkan janin dengan ibu
 semasa dalam kandungan.

Dahulu, ia digunakan sebagai saluran untuk janin mendapatkan nutrisi daripada makanan dan minuman yang diambil oleh si ibu.

Selepas lahir pula, ia tidak lagi perlu digunakan dan akan dibuang, lantas meninggalkan kawasan seakan berlubang bernama pusat.

Meskipun ia tidak lagi mempunyai fungsi, ia perlu dijaga kebersihannya bagi mengelakkan ia berbau atau dijangkiti sebarang anasir berbahaya.

Apa penyebab pusat berbau busuk?

Kadangkala, kita mungkin akan berjenaka dengan berkata bahawa punca ia berbau adalah akibat serangga mati yang tertanam di situ.

Tidak menolak itu sebagai salah satu kemungkinan, berikut adalah punca sebenar pusat berbau:

#1. Tidak menjaga kebersihan

Apa lagi punca sesuatu itu berbau jika tidak berkait dengan kebersihan bukan? Namun apa yang benar-benar dimaksudkan dengan penyataan ini?

Untuk pengetahuan anda, pusat manusia itu memiliki ekosistem yang tersendiri dan menjadi perumah kepada hampir 70 jenis bakteria.

Bukan bakteria sahaja, kulat dan kuman juga boleh mendiami pusat manusia sebagai tempat tinggal dan membiak dengan banyaknya.

Apabila bakteria, kulat dan kuman ini sudah terlalu banyak, ia akan menghasilkan bau yang busuk
terutamanya jika bercampur dengan peluh
.

Ia adalah situasi yang sama berlaku kepada kawasan tubuh badan lain seperti ketiak yang memerlukan anda untuk menjaga kebersihan dengan lebih baik.

#2. Jangkitan yis

Selalu dikaitkan berlaku pada alat sulit
, jangan terkejut pula jika kami kata pusat anda juga berisiko alami jangkitan yis!

Ada sejenis yis yang sangat gemar mendiami kawasan yang lembap, gelap serta hangat dan dalam kes ini pusat memang bahagian badan yang sesuai.

Yis tersebut adalah
Candida
 dan biasa ditemui berada pada kawasan alat sulit, bawah lengan serta pusat jika tidak dijaga kebersihannya.

Ada beberapa faktor risiko yang boleh menyebabkan jangkitan ini berlaku termasuklah:

Menghidap diabetes

Menghidap hiperglikemia

Melakukan pembedahan abdomen

Memakai subang pada pusat

#3. Pelbagai jenis sista/
cyst

Sista adalah sejenis ketulan yang akan muncul pada mana-mana kawasan kulit dan juga boleh jadi punca pusat berbau busuk.

Terdapat tiga jenis sista yang biasa terjadi dalam pusat iaitu sista
epidermoid
,
pilar
 dan
sebaceous
.

Sista
epidermoid
 dan
pilar
 kedua-duanya mengandungi sel dalam membran yang akan menghasilkan keratin.

Apabila kedua-duanya menjadi besar dan pecah, maka akan keluar lendir daripadanya yang berwarna kuning, likat dan busuk.

Berbeza pula dengan sista
sebaceous
kerana
ia akan berlaku di dalam kelenjar sebum (peluh)
 yang boleh membawa jangkitan.

Akibatnya, ketiga-tiga jenis sista atau
 cyst
 ini akan menyebabkan masalah pusat berbau busuk.

Bagaimana mencuci pusat berbau busuk?

Untuk mengelakkan ia berbau, cara paling mudah dan cepat adalah dengan mencuci pusat berbau. Bagaimana?

Pertama sekali, kalian perlu mencuci pusat menggunakan air dan sabun antibakteria ketika mandi dengan menggunakan jari telunjuk untuk menggosok.

Selepas mencuci, biarkan ia kering
sebelum sapukan sebarang krim atau losen
 untuk menjaga kelembapan kulit (cuma jangan terlalu banyak ya?).

Untuk melawan jangkitan yis

Bagi melawan jangkitan seperti yis, boleh cuba memastikan kawasan pusat itu sentiasa bersih dan kering jika terkena sebarang jangkitan.

Selepas itu, anda juga boleh menggunakan ubatan antibiotik, antikulat sama ada secara oral atau sapu yang dipreskripsikan oleh doktor.

Untuk merawat ketulan sista

Tiada jalan lain yang kalian boleh lakukan untuk merawat ketulan sista yang muncul pada kawasan sekitar pusat selain berjumpa doktor.

Anda mungkin akan dinasihatkan untuk melakukan prosedur pengecutan, penyuntikan atau pembedahan untuk membuang sista ini.

Jika anda alami masalah pusat kalian
 yang berbau namun tidak tahu puncanya, segera berjumpa doktor untuk diagnosis okay!


14 Tanda Anda Alami Kencing Kotor, Usah Abaikannya!

Jika anda mengalami sakit ketika kencing, anda mungkin menghidap kencing kotor. Untuk pengetahuan anda, kencing kotor wanita merupakan sesuatu yang lazim. Malah, ia s
ering dikaitkan dengan ibu hamil.

Hakikatnya, mana-mana wanita  mudah diserang kencing kotor atau
urinary tract infection
 (UTI) selepas melahirkan bayi,
terutamanya jika anda
memakai kateter
 pundi kencing ataupun mendapat epidural semasa proses bersalin.

Dalam artikel kali ini, kami akan terangkan lebih lanjut mengenai
punca kencing kotor wanita
 dan mengapa kaum Hawa mempunyai risiko yang lebih tinggi.

Untuk mendapatkan lebih banyak informasi tentang Urologi, anda boleh dapatkannya
di sini
.

Kencing kotor wanita, mengapa ia berlaku?

Wanita lebih mudah mendapat kencing kotor disebabkan saluran air kencing mereka lebih pendek berbanding lelaki.
Apabila jaraknya pendek, kuman dari luar lebih mudah untuk masuk ke dalam pundi kencing sekali gus
menyebabkan jangkitan.

Kencing kotor terjadi kerana jangkitan kuman pada sistem saluran kencing merebak pada buah pinggang, jangkitan dari luar dan masalah tahan kencing.

Selain itu, antara faktor ibu selepas bersalin mudah mendapat jangkitan salur kencing adalah kerana:

Ibu mungkin trauma dan
menahan kencing
 kerana takut luka bersalin mereka pedih atau sakit.

Ibu hamil yang mengambil epidural semasa bersalin juga mungkin akan mengalami gangguan saraf pada pundi kencing sehingga menyebabkannya terdedah kepada masalah kencing kotor.

Simptom-simptom UTI

Ada beberapa tanda kecing kotor wanita, antaranya:

Sakit semasa kencing

Kerap rasa hendak terkencing tetapi
keluar kencing sedikit
 atau tidak keluar air kencing

Air kencing
keruh atau berdarah

Masalah kencing kotor tidak boleh dibiarkan kerana akan menyebabkan masalah lain pada badan anda.

Jika masalah ini tidak dirawat dengan sempurna akan menyebabkan kegagalan fungsi buah pinggang dalam jangka panjang.

Selain itu, ibu hamil juga akan mengalami demam jika masalah kencing kotor berterusan.

Anda mungkin berminat:

Kerap Kencing Mungkin Tanda Pundi Aktif, Ini 8 Makanan Perlu Ambil (Dan Elak)!

Betul Ke Kencing Selepas Seks Boleh Cegah Kehamilan? Anda PASTI Terkejut Ketahui Fakta Ini!

Atasi masalah kencing kotor wanita dengan 14 langkah di bawah

Bagi mengatasi dan mengurangkan risiko kencing kotor, ibu disaran untuk melakukan seperti di bawah:

Minum sekurang-kurangnya
enam hingga lapan gelas air masak
 setiap hari bagi mengelakkan dehidrasi dan jangkitan saluran kencing.

Kurangkan minuman kopi, sitrus, tomato, minuman ringan dan minuman bergula serta alkohol bagi mengelakkan iritasi dan membuatkan anda sukar untuk mengawal pundi kencing.

Latih pundi kencing anda untuk kencing setiap 30 minit. Hal ini adalah bagi mengelakkan anda untuk tidak kencing langsung. Kemudian, bolehlah dijarakkan lagi waktu kencing dalam satu jam sekali atau dua jam sekali dan seterusnya.

Kencing sebelum dan selepas
melakukan hubungan intim
.

Elak melakukan hubungan seks semasa anda dalam rawatan kencing kotor.

Penjagaan kebersihan bahagian intim adalah penting. Selepas membuang air kecil, pastikan anda mengelap kemaluan anda dari depan ke belakang bagi mencegah bakteria di bahagian belakang merebak ke faraj anda.

Ambil vitamin C
 (250 hingga 500 mg), beta-karotene (25,000 hingga 50,000 IU setiap hari) dan zink (30-50 mg setiap hari) bagi membantu melawan jangkitan.

Elakkan meneran semasa membuang air kecil ataupun besar kerana usus anda tidak boleh memberi tekanan tambahan kepada pundi kencing.

Jangan
menggunakan tampon
, sebaliknya gunakan pad bagi membantu menyerap kebocoran air kencing anda.

Lakukan
senaman kegel
 bagi memastikan otot sekitar pelvis dan pundi kencing kembali normal. Senaman kegel juga boleh dilakukan semasa anda hendak batuk, tergelak atau bersin.

Elak menggunakan sabun, krim antiseptik, penyembur dan bedak untuk bahagian intim.

Tukar seluar dalam dan sarung kaki setiap hari.

Elakkan memakai seluar yang ketat.

Pakai
seluar dalam
 atau sarung kaki yang diperbuat daripada kain kapas.

Kencing kotor wanita selepas bersalin mungkin akan berlarutan antara tiga hingga enam bulan atau mungkin lebih lama jika tidak dirawat.

Jika masih berlanjutan, berjumpalah dengan doktor anda untuk mendapatkan rawatan.


Pendedahan Gajet Beri Kesan Kepada Perkembangan Struktur Otak Anak?

Wujudkah kaitan antara pendedahan gajet berasaskan skrin dengan perbezaan struktur otak kanak-kanak?

Lihatlah sekeliling kita, kebanyakan kanak-kanak seawal usia setahun malah mungkin lebih awak daripada itu telah didedahkan kepada media dan
gajet
. Adakah perbuatan ini normal atau tanpa disedari ia mungkin mendatangkan kesan kepada tumbesaran otak kanak-kanak?

Kajian yang dilakukan

Dalam satu kajian dilakukan oleh Cincinnati Children’s Hospital Medical Center melibatkan 47 kanak-kanak sihat, dengan 27 kanak-kanak perempuan dan 20 kanak-kanak lelaki yang berusia antara 3 hingga 5 tahun bersama ibu bapa mereka.

Kanak-kanak terlibat perlu menyelesaikan ujian kognitif standard diikuti dengan
 diffusion tensor MRI
, yang berfungsi untuk mengukur kestabilan saluran bahan putih yang terdapat pada otak.

Manakala, ibu bapa pula diberikan alat pemeriksaan 15-item, ScreenQ (pendedahan kepada
gajet
 dengan skrin) yang berasaskan saranan American Academy of Pediatrics (AAP). Skor ScreenQ kemudiannya dikaitkan secara statistik dengan skor ujian kognitif dan pengukuran MRI yang mengawal aspek usia, jantina dan pendapatan isi rumah.

Kesan pendedahan gajet

Dalam kajian yang diterbitkan dalam
JAMA Pediatrics
 menunjukkan bahawa kanak-kanak yang mempunyai lebih banyak masa menghadap skrin mempunyai integriti struktur saluran bahan putih yang lebih rendah.

Struktur putih ini mempunyai fungsi pada bahagian otak yang menyokong perkembangan bahasa dan mewujudkan kemahiran literasi baru. Kemahiran ini adalah termasuk berkaitan imej (
imagery
) dan fungsi eksekutif yang melibatkan proses
kawalan mental
 dan pengurusan diri.

Malahan, berdasarkan kajian, kanak-kanak yang terdedah dengan gajet juga mempunyai skor yang lebih rendah dalam pengukuran berkaitan bahasa dan literasi.

Menurut Pengarah Reading & Literacy Discovery Center di Cincinnati Children’s dan merangkap ketua pengarang kajian, Dr John Hutton, kajian ini menimbulkan persoalan berkaitan beberapa aspek dalam pendedahan gajet berasaskan skrin kepada kanak-kanak. Di mana pendedahan kepadanya boleh memberikan rangsangan sub-optimum berhubung
perkembangan otak
.

“Kajian lanjut masih perlu dilakukan dalam memahami cara sesuai berkaitan penggunaan teknologi. Ini kerana kajian yang dilakukan belum dapat mengesahkan pendedahan gajet menyebabkan perubahan kepada struktur atau risiko yang menjejaskan perkembangan otak jangka panjang,” jelas John.

Hasil kajian:

ScreenQ yang tinggi mempunyai kaitan langsung dengan ekspresi bahasa, keupayaan untuk menamakan objek (kelajuan pemprosesan maklumat) dan kemahiran literasi yang lebih rendah

ScreenQ yang tinggi juga dikaitkan dengan integriti struktur saluran bahan putih yang lebih rendah. Keadaan ini boleh memberi kesan kepada penyatuan dan
myelination
, iaitu melibatkan fungsi eksekutif bahasa dan kemahiran literasi yang lain

Langkah penjagaan

Secara rasionalnya, mungkin sukar buat ibu bapa untuk tidak memberikan anak untuk melihat gajet. Tetapi sebaik-baiknya, hadkan masa pendedahan
gajet untuk anak-anak
. Galakkan mereka untuk melakukan aktiviti yang melibatkan fizikal. Ini tentunya lebih baik untuk perkembangan fizikal dan mental anak-anak.

Anda mungkin berminat untuk membaca artikel:

Gajet: Membantu Atau Merosakkan Perkembangan Anak Anda?

Gajet: Antara Manfaat dan Mudarat

Bagaimana Membesarkan Anak Tanpa Gajet


Boxer VS Seluar Dalam, Yang Mana Lebih Bagus Untuk Dapatkan Sperma Berkualiti?

Bagi seorang lelaki, pemilihan pakaian bukanlah sesuatu yang begitu sukar. Dengan kemeja T dan seluar jeans, anda sudah boleh keluar rumah dengan penuh tampan dan yakin. Namun, bagaimana pula dengan pakaian dalam? Adakah boxer atau seluar dalam akan menjadi pilihan hati sang jejaka?

Nanti, jangan buat keputusan lagi. Baca artikel ini terlebih dahulu!

Untuk mendapatkan lebih banyak info tentang Kesihatan Lelaki, sila dapatkannya
di sini.

Boxer atau seluar dalam: Pakaian dalam lelaki punca ketidaksuburan?

Apabila pasangan suami isteri itu didiagnosis sebagai tidak subur, kesalahan selalu diletakkan pada wanita.

Pun begitu,
ketahuilah bahawa lelaki juga tidak boleh terlepas begitu sahaja
!

Menurut statistik yang diterbitkan dalam laman sesawang WebMD, sekitar 35 hingga 40 peratus kes pasangan suami isteri tidak subur adalah disebabkan oleh masalah lelaki. Terkejut?

Punca utama lelaki mengalami masalah ketidaksuburan ini adalah disebabkan oleh
kuantiti dan kualiti sperma yang tidak normal dalam air mani
.

Berikut merupakan beberapa faktor yang boleh menjejaskan sperma lelaki:

Pengambilan antibiotik tertentu

Pengambilan narkotik seperti kokain, speed dan lain-lain

Tidak melakukan aktiviti seksual dalam masa yang agak lama

Jangkitan yang tidak dirawat (STD dan sebagainya)

Demam

Stres

Varikosel

Terdedah kepada DES semasa berada di dalam rahim ibu

Terdedah kepada radiasi

Sedang menjalani rawatan kemoterapi

Kekurangan hormon testosteron

Selain itu, ada satu mitos yang mengatakan masalah ketidaksuburan ini ada kaitannya dengan pakaian dalam lelaki. Benarkah begitu?

Jawapannya, mungkin ya. Teruskan pembacaan anda.

Suhu testis memainkan peranan penting!

Ramai yang kata memakai pakaian dalam adalah tidak bagus untuk lelaki kerana
 ia akan mengakibatkan testis mengalami tekanan
.

Sebenarnya, bukan begitu. ia adalah berkaitan dengan suhu.

Suhu testis yang lebih rendah berbanding suhu tubuh badan adalah sangat diperlukan untuk menghasilkan sperma yang berkuantiti lagi berkualiti.

Dalam erti kata yang lebih mudah, pemakaian boxer atau seluar dalam akan menyebabkan suhu testis menjadi lebih panas.

Akibatnya, kualiti dan kuantiti sperma akan terjejas.

“Inilah sebabnya mengapa testis berada di luar tubuh badan. Ia memerlukan suhu yang tidak terlalu panas untuk penghasilan sperma yang terbaik”, jelas Celia E. Dominguez yang merupakan pakar endokrinologi.

Jadi, pemilihan pakaian dalam boleh jadi punca ketidaksuburan lelaki.

Namun, ia juga adalah penting untuk keselesaan seorang lelaki.

Jika diberi pilihan antara boxer dan seluar dalam, yang mana lebih bagus untuk kualiti dan kuantiti sperma?

Jadi, boxer atau seluar dalam?

Menurut kajian terkini yang diterbitkan dalam jurnal Human Reproduction, lelaki yang memakai boxer mempunyai kiraan sperma yang lebih banyak berbanding lelaki yang memakai seluar dalam!

Selain itu, dikatakan juga bahawa pemakai boxer mempunyai kadar
follicle-stimulating hormone
 (FSH) yang lebih rendah berbanding pemakai seluar dalam – ia menunjukkan boxer adalah lebih baik.

Jika diberi pilihan antara boxer dan seluar dalam,
 ternyatalah bahawa boxer lebih baik
.

Namun, ia tidak bermaksud memakai boxer akan menjadikan anda sebagai lelaki yang subur secara automatik.

Ini kerana terdapat banyak lagi faktor yang akan mempengaruhi kesuburan anda seperti yang telah dirungkai di atas.

Sebagai tambahan,
ketahuilah bahawa perbuatan mandi air panas juga akan memberi kesan yang negatif
.

Sekiranya anda sangat gemar mandi air panas tidak kira dalam jakuzi, tab, kolam ataupun pancuran, mohon segera kurangkannya.

Sebabnya adalah suhu yang terlalu panas boleh menjejaskan sperma lelaki.

Inginkan sperma sihat? Jalani hidup sihat!

Kesimpulannya boxer atau seluar dalam, mungkin boxer lebih baik berbanding seluar dalam.

Namun, tidak memakai apa-apa pakaian dalam juga sudah semestinya pilihan yang lebih bijak.

Mungkin kalian boleh mempraktikkannya ketika tidur?

Selain itu juga, sperma yang sihat juga pasti datangnya dari gaya hidup yang sihat.

Oleh itu, berhenti merokok, kurangkan minum alkohol serta lakukan aktiviti senaman sekurang-kurangnya seminggu sekali.

Akhir kata, sila jalani gaya hidup sihat untuk kualiti dan kuantiti sperma yang lebih sihat.


Mengapa Vitamin Memualkan?

Kebanyakan individu berpendapat pengambilan suplemen adalah cara terbaik untuk memastikan tubuh mereka tidak kekurangan vitamin. Walau bagaimanapun, terdapat rekod yang mendakwa mereka berasa sakit, mual dan sesetengahnya muntah selepas pengambilan suplemen berkenaan. Ia berlaku lebih kerap dalam kalangan generasi millenia sejak mengamalkan gaya hidup ‘grab-and-go’. Dalam artikel ini dibincangakan punca disebalik fenomena ini.

Iron

Iron meresap ke dalam suplemen multivitamin sebagai satu bentuk mineral. Iron ini kebiasaannya menjadi penyebab kekejangan perut, mual atau cirit-birit. Rujuk dengan doktor anda jika ada apa-apa simptom yang tidak diingini dan beralih kepada suplemen tanpa Iron jika
boleh didapati.

Dos Berlebihan

Kandungan berlebihan pada vitamin A, D, dan E boleh menyebabkan anda berasa mual dan mengalami cirit-birit. Simptom ini menunjukkan tubuh anda mabuk. Pengambilan harian yang disyorkan untuk apa-apa jenis vitamin perlu diambil kira sebelum dibeli dan digunakan kerana anda boleh menemuinya dalam buah-buahan, sayur-sayuran, kekacang dan bijian. Dan jika anda makan makanan seimbang, kemungkinan besar anda tidak perlu mengambil pil.

Kehamilan

Sekiranya anda ada roti di dalam oven, tanda-tanda kehamilan akan membuatkan anda berasa mual. Kebanyakan wanita hamil ditetapkan dengan vitamin pre-natal untuk menjaga ibu dan bayi dengan sihat dan kuat, sesetengah mereka mempunyai Iron. Dalam kes ini, para ibu perlu mengambil separuh daripada tablet pada waktu pagi dan separuh lagi pada waktu petang untuk mengurangkan simptom ini. Selain itu, nasihat pakar berkenaan pengambilan suplemen dengan makanan juga boleh mengelakkan mual.

Vitamin tambahan, perlu atau tidak

Kebanyakan kajian menunjukkan bahawa jika anda mendapat pelbagai produk segar, semua vitamin anda sudah ada dalam makanan tersebut. Anda tidak perlu membazirkan wang terhadap mana-mana pil mahal lain.

Jika doktor peribadi anda memberikan suplemen, tanya dan runding mengenai kemungkinan kesan sampingan. Selain itu, hubungi mereka jika simptom semakin kuat, lebih teruk dan tidak tertahan.

Suplemen adalah senarai kontroversi beberapa pakar yang menyatakan, hanya individu yang melepasi usia 60, wanita hamil dan individu yang menjalani diet vegan (makan sayur dan buah-buahan sahaja) perlu menggunakan pil. Lebih-lebih lagi, berdasarkan kepekaan tubuh kita, sesetengah orang tidak mengalami apa-apa manakala sesetengahnya akan sentiasa merasa tidak selesa selepas minum kapsul vitamin tambahan.

Oleh itu, makanan berwarna-warni, makanan lengkap, makanan seimbang adalah sumber vitamin terbaik yang boleh anda berikan kepada tubuh. Kurangkan makanan halus dan diproses, pemanis tiruan, makanan bergoreng. Gantikan dengan bijirin penuh, kekacang, bijirin, susu rendah lemak, sayuran berdaun hijau.  Dengan kata lain, simpan wang anda pada pil dan belanjakannya dengan bijak untuk makanan.


Badan Si Kecil Tiba-tiba Panas? Ibu, Cuba 5 Cara Ini Turunkan Suhu Badan Anak!

Apabila meletakkan tangan pada dahi anak dan ia terasa hangat, tentunya anda akan berasa bimbang. Pun begitu jika anda mencuba cara turunkan suhu badan anak yang dikongsikan ini, pastinya si kecil akan lebih selesa.

Untuk mendapatkan lebih banyak info tentang Keibubapaan, sila dapatkannya
di sini.

Anak demam

Sebelum mengetahui cara menurunkan panas badan anak, ayuh kita fahami secara ringkas mengenai demam ini.

Demam adalah peningkatan
suhu badan
 melebihi paras normal. Suhu badan biasanya paling rendah pada waktu pagi dan meningkat sepanjang hari.

Suhu badan setiap individu adalah berbeza. Sukar memberikan suhu tepat sebagai petanda demam. Pun begitu, kebanyakan doktor bersetuju bahawa individu demam adalah apabila suhu mencecah 38˚C atau lebih tinggi.

Demam boleh menunjukkan badan sedang melawan jangkitan virus atau bakteria. Ia juga boleh berlaku selepas
suntikan vaksin
, berada dalam persekitaran terlalu panas atau mengalami
selaran matahari
 yang teruk.

Cara turunkan suhu badan anak

Biasanya demam tidak perlu dirawat melainkan anak menunjukkan tanda tidak selesa. Namun anda boleh membantu mengatasinya dengan:

Pakaian sesuai

Apabila
anak panas dalam badan
, berikan
mereka pakaian
 yang nipis. Elakkan pakaian tebal yang boleh memerangkap haba badan dan meningkatkan suhu.

Tanggalkan pakaian yang boleh menyebabkan anak tidak selesa. Sebaiknya pilihlah material ringan.

Cara turunkan suhu badan anak #Berikan cecair tambahan

Pastikan anak mengambil air secukupnya.

Bawah usia 1 tahun: Teruskan penyusuan
susu badan
 seperti biasa

1 tahun ke atas: Tawarkan air tambahan untuk diminum seperti air, jus buah-buahan dan
popsicle

Anak mungkin tidak
berselera untuk makan
, jadi tawarkan makanan lembut dengan kerap dalam kuantiti yang kecil.

Jangan memaksa anak untuk makan, sebaliknya biarkan mereka makan apa yang diingini.

Mandi

Merupakan antara cara menurunkan panas
badan anak
 yang boleh dicuba. Lakukan mandian span atau biarkan anak berendam seketika di dalam tab mandi.

Air hendaklah suam, tidak terlalu panas atau sejuk. Anda juga boleh menggunakan kain bersih yang direndam air suam untuk menyapu badan anak.

Jangan biarkan anak menggigil kerana air sejuk. Ia boleh meningkatkan suhu badan. Elakkan juga untuk meninggalkan anak tanpa pengawasan
dalam tab mandi.

Pemberian ubat sebagai cara turunkan suhu badan anak

Jika anda memutuskan untuk memberikan ubat
selesema
, berundinglah dengan
pakar pediatrik
 untuk menentukan jenis ubat yang bersesuaian.

Acetaminophen boleh digunakan pada anak yang berumur 2 bulan ke atas

Ibuprofen boleh diberikan kepada anak berusia 6 bulan ke atas

Baca juga:

Menurut
Food and Drug Administration
 (FDA), kanak-kanak di bawah usia 2 tahun
tidak boleh diberikan
sebarang produk ubat batuk atau selesema yang mengandungi dekongestan atau antihistamin.

Malah, anak berusia 2 tahun ke atas juga harus berhati-hati untuk diberikan ubat yang mengandungi dekongestan atau antihistamin.

Manakala bagi anak di bawah usia 4 tahun, mereka tidak boleh diberikan gabungan ubat
batuk dan selesema
. Ini kerana kesan sampingannya boleh menjadi serius dan mungkin mengancam nyawa.

Sekiranya anak mengalami muntah-muntah dan/atau
mengalami cirit-birit
, tanyakan kepada doktor sama ada perlu diberikan larutan elektrolit oral (
oral rehydration solution
).

Rehat secukupnya

Benarkan anak berehat. Dalam kebanyakan kes, anda tidak seharusnya membangunkan anak yang sedang tidur untuk memberi ubat demam.

Elakkan cara menurunkan panas badan anak ini

Berikut antara perkara yang harus anda hindari:

Jangan sekali-kali memberikan anak aspirin. Ia boleh menyebabkan keadaan serius dipanggil
sindrom Reye
, yang boleh membawa maut

Jangan berikan anak mandian sejuk berais

Walaupun anak menggigil, usah menyelubung mereka dengan selimut atau pakaian tebal

Mencegah demam

Demam adalah situasi normal dialami anak dan biasanya akan pulih dalam tempoh beberapa hari.

Anda boleh mengatasi ketidakselesaan
akibat demam
 dengan mencuba cara turunkan suhu badan anak yang dikongsikan di atas.

Jika demam anak berterusan, anda disarankan membawa mereka untuk pemeriksaan doktor.


Bahaya Guna Pewangi Tandas? Ini 6 Alternatif Elak Bilik Air Busuk!

Dalam usaha untuk menghilangkan bau busuk di bilik air
, penggunaan pewangi tandas adalah kaedah yang paling mudah, pantas dan efektif. Namun, tahukah anda bahawa ada banyak lagi langkah yang boleh digunapakai? Jom terus baca artikel!

Untuk mendapatkan lebih banyak info tentang Habit Sihat, sila dapatkannya
di sini.

Pewangi tandas, berkesan namun berbahaya?

Terdapat banyak jenis pewangi yang boleh digunakan di kamar mandi rumah anda. Antara yang paling popular adalah dalam bentuk cecair atau pepejal yang biasa dipraktikkan.

Sama ada perlu
disemburkan atau diletakkan sahaja di tandas
, ternyata ia adalah antara langkah yang paling mudah, pantas dan berkesan. Tapi, ramai juga percaya ia berbahaya.

Untuk pengetahuan anda semua, beberapa jenama pewangi tandas yang mungkin menggunakan dua bahan kimia ini iaitu
Naftalin
 dan
Paradiklorobenzin
 ada kesan buruknya.

Kedua-dua bahan kimia ini juga wujud di dalam ubat gegat atau ubat serangga ekoran mempunyai bau yang sangat kuat, pekat dan amat sukar dihilangkan meskipun telah dibersihkan.

Ia juga mungkin ada efek kepada manusia
 apabila tidak sengaja dihidu, disentuh atau dimakan!

Berikut adalah antara kesan buruk pewangi bilik air yang berisiko untuk berlaku kepada diri anda:

Menjejaskan sistem saraf pusat

Merosakkan sistem penglihatan

Merosakkan sistem pernafasan

Merosakkan sistem penghadaman

Kulit meradang atau melecur

Anemia hemolisis

Reaksi alergi

Kondisi sawan

Kematian

Apa alternatif efektif bagi pewangi tandas?

Memandangkan pewangi tandas anda itu mungkin berkesan tetapi berbahaya dalam masa yang sama, jadi anda harus cuba alternatif lain
dalam usaha menyamankan dan mengamankan bilik air
.

Baca lagi artikel berkaitan:

Lap Punggung Dengan Tisu Tandas Terbukti Tak Bersih, Tiba Masa Untuk STOP Guna!

Tahukah Anda Sesuatu yang Jauh Lebih Kotor Berbanding Tempat Duduk Tandas?

Jika anda mahu tandas yang lebih wangi, bersih dan selamat digunakan, boleh cuba langkah ini:

#1. Pengudaraan yang lebih baik

Pertama, kamar mandi anda perlu mempunyai pengudaraan yang lebih baik agar
 kuman, bakteria atau virus itu tidak mampu berkembang biak
 akibat daripada persekitaran lembap.

Apa yang anda boleh lakukan adalah memastikan wujud lubang, lohong atau saluran di tandas serta memastikan tingkap atau pintu tandas dibuka sepanjang masa apabila tidak diguna.

Bukan sahaja ia akan membunuh mikrobiom malah turut membuat bilik air anda itu lebih wangi.

#2. Sering mop lantai bilik air

Pelbagai macam kotoran dan bauan yang wujud di lantai kamar mandi anda dan ia boleh kekal tinggal di situ jika tidak dimop. Jadi, sila lebih kerap mop lantai tandas terutama di celah jubin
kerana kawasan tersebut lebih tersembunyi.

#3. Kerap lap dinding bilik air

Bukan sahaja lantai, malah dinding kamar mandi juga punya banyak kotoran dan bauan sama ada daripada individu atau akibat sisa sabun yang digunakan. Maka, jangan lupa untuk cuci dinding
untuk tandas lebih bersih dan wangi.

Artikel berkaitan:

Hati-Hati Pengering Tandas Punca Bakteria Merebak Ke Tangan Anda, Ini Cara Bagaimana Ia Tersebar

Jangan Tak Tahu, Ada Orang Yang Alami Masalah ‘Malu-malu Kencing’ Bila Di Tandas Awam! Ini Simptomnya

#4. Basmi semua karat yang wujud

Karat yang ada pada peralatan mandi seperti
shower

dan lain-lain alat besi akan mulai berkarat apabila ia tidak dijaga dan digris dengan baik serta mendatangkan implikasi.

Bukan sahaja ia akan merosakkan pandangan mata anda malah mengakibatkan bauan kurang enak. Gunakan cecair pembersih karat khusus atau cari cara lain untuk menghilangkannya.

#5. Buang sisa sabun yang ada

Benar jika anda sangka sabun itu memang tempatnya di tandas namun bukan sisanya! Sisa yang tertingal itu kelak akan jadi kerak dan berubah berbau busuk jika sudah terlalu lama.

Dalam pada itu, sisa-sisa sabun yang melekat pada lantai dan dinding bilik air akan menyebabkan permukaannya menjadi lebih licin sekali gus
meningkatkan risiko kemalangan di tandas
.

#6. Bersihkan penutup atau penapis

Cuba lihat pada penutup atau penapis saluran air di tandas anda. Jika diperhatikan, mungkin akan ada banyak sisa sabun, rambut, najis dan segala macam kotoran punca bau busuk.

Disebabkan itu, sila bersihkan
penutup, penapis dan segala takungan air
yang sudah lama tidak diselenggara. Ia juga boleh jadi tempat pembiakan mikrobiom atau vektor berbahaya.

Jika masih ingin guna pewangi tandas…

Kami tidak kata bahawa anda tidak boleh menggunakan pewangi tandas, sebaliknya anda hanya perlu mengelakkan produk yang mungkin mengandungi bahan kimia berbahaya.

Oleh itu, sila baca label lalu elak daripada menggunakan produk yang terkandung bahan seperti
Naftalin
 dan
Paradiklorobenzin
serta bahan kimia lain yang anda kurang pasti.

Jadi, apa yang anda tunggu lagi? Amalkan langkah di atas ini agar
 tandas anda lebih wangi, bersih dan selamat
!


Ada Diabetes? Anda Berisiko Tinggi Dapat 6 Penyakit Tulang Dan Sendi Ini!

Umum mengetahui bahawa terdapat pelbagai masalah pada tubuh badan yang mungkin boleh terjadi akibat diabetes,
selain daripada kadar glukosa tidak terkawal
.

Ini kerana penderita penyakit kencing manis itu juga mungkin tinggi risiko untuk mengalami pelbagai jenis
kondisi yang berkaitan dengan tulang dan sendi
 mereka.

Persoalannya, apakah antara akibat kencing manis terhadap tulang dan sendi? Jom teruskan membaca!

Akibat diabetes pada tulang & sendi anda

Seperti mana yang telah kami nyatakan, memang wujud pelbagai jenis risiko, kondisi dan komplikasi jika anda ada kencing manis termasuklah pada tulang dan sendi.

Berikut adalah antara akibat diabetes terhadap tulang dan sendi yang mungkin boleh berlaku:

#1. Sendi Charcot

Lebih dikenali sebagai neuropatik artropati
, ia adalah sejenis penyakit yang biasa akan berlaku apabila terjadinya kerosakan pada sistem saraf tubuh badan.

Akibat penyakit diabetes, saraf pada sendi tertentu mungkin boleh rosak lantas jadi punca timbulnya simptom-simptom seperti hilang deria rasa pada sendi yang terjejas.

Selain itu, anda juga mungkin akan mengalami kekebasan, kesemutan atau kesakitan pada sendi terbabit yang boleh jadi lebih teruk jika tidak segera dirawat.

Biasa berlaku pada sekitar kawasan kaki, progres penyakit ini mungkin boleh diperlahankan dengan mengehadkan aktiviti fizikal berat serta rawatan lanjutan.

#2. Bahu Beku

Penyakit bahu beku atau
frozen shoulder
adalah antara kesan akibat kencing manis yang mungkin agak kurang terkenal kerana jarang terjadi kepada individu.

Ia akan mengakibatkan rasa pedih, sakit serta tidak selesa pada bahu yang sekali gus menyebabkan
pergerakan kawasan di sekitar bahu itu terhad dan terjejas
.

Biasa berlaku pada sebelah bahu sahaja, penyebab kepada penyakit ini masih tidak dapat dipastikan namun diabetes dikatakan adalah salah satu faktor risiko.

Untuk mengawal dan merawat, penderita dikehendaki melakukan terapi fizikal yang agresif pada peringkat awal lagi untuk mengelakkan bahu anda daripada menjadi kaku atau ‘beku’.

Akibat diabetes #3. Osteoporosis

Osteoporosis adalah penyakit akibat kencing manis yang akan jadi punca
 ketumpatan tulang di dalam tubuh badan
 menjadi lemah dan mudah patah ataupun pecah.

Diabetes jenis 1 adalah salah satu daripada faktor risiko penyakit ini selain kurangnya pengambilan nutrisi yang penting untuk tulang seperti kalsium dan zat besi.

Ketika di peringkat awal, tiada simptom yang akan muncul sehingga ia jadi lebih teruk dan boleh mengakibatkan ketinggian serta postur tubuh badan anda terjejas.

Dalam usaha mengelakkannya, anda perlu mengamalkan diet lebih sihat, suplemen lebih tepat serta aktiviti fizikal yang lebih kerap untuk kesihatan tulang anda.

Akibat diabetes #4. Osteoartritis

Osteoartritis adalah penyakit akibat kencing manis yang akan jadi punca
 kerosakan sendi di dalam tubuh badan
 lantas menyebabkan kekejangan dan kesakitan.

Diabetes jenis 2 adalah salah satu daripada faktor risiko penyakit ini kerana ia juga adalah antara punca anda mengalami masalah berat badan berlebihan atau obesiti.

Kaedah untuk mengawal dan merawat penyakit ini adalah dengan mengekalkan berat badan sihat, terapi fizikal, senaman, urutan serta ubatan untuk diabetes.

Dalam pada itu, anda juga mungkin perlu menjalani pembedahan penggantian lutut atau pinggul (artroplasti sendi) sekiranya ia sudah berada di tahap paling teruk.

#5. Penyakit DISH

Penyakit
Diffuse Idiopathic Skeletal Hyperostosis
 (DISH) akan berlaku apabila tendon dan ligamen
mengeras lantas memberi kesan pada tulang belakang
.

DISH dikaitkan dengan diabetes jenis 2, barangkali disebabkan oleh proses perembesan insulin yang akan menjejaskan proses pertumbuhan tulang baru.

Jika ia berlaku, anda mungkin akan mengalami kesakitan, kekejangan serta kekurangan dalam aspek mengawal pergerakan pada sekitar kawasan terjejas.

Selain pembedahan pembuangan tulang yang perlu dibuat jika tulang sudah rosak dengan teruk, anda mungkin perlu untuk ambil ubat tahan sakit daripada doktor.

#6. Kontraktur Dupuytren

Akhir sekali, anda juga mungkin lebih tinggi risiko untuk mengalami Kontraktur Dupuytren iaitu sejenis penyakit di mana
jari tangan anda membengkok ke atas
.

Penyakit akibat diabetes ini adalah disebabkan oleh tisu penyambung yang jadi penghubung di antara tapak tangan dengan jari tangan menebal dan memarut.

Antara faktor risiko yang paling utamanya adalah jika anda ada diabetes dalam tempoh lama dan akan menyebabkan perubahan pada sistem metabolik tubuh badan.

Suntikan enzim, steroid atau kolagen mungkin boleh bantu mengurangkan keradangan selain  pembedahan aponeurotomi untuk memulihkan tisu yang telah rosak.

Konklusinya,
 terdapat pelbagai kesan dan akibat angkara penyakit diabetes
 yang boleh terjadi. Disebabkan itu, adalah penting untuk kencing manis itu dikawal dan dirawat segera.


Demam Reumatik, Apakah Kondisi Ini & Benarkah Jika Ia Berkaitan Dengan Jantung?

Tahukah anda apa itu demam reumatik? Untuk pengetahuan anda semua, ia adalah kondisi kesihatan yang
berkaitan dengan organ jantung
. Jom baca artikel ini lebih lanjut untuk tahu tentangnya.

Untuk mendapatkan lebih banyak informasi tentang Penyakit Jantung, anda boleh klik
di sini
.

Apa itu demam reumatik?

Apabila sudah
demam panas 2 hari
 atau lebih, seorang individu yang disyaki menghidap demam reumatik perlu melalui beberapa ujian dan pemeriksaan tertentu.

Diagnosis dibuat berdasarkan beberapa kriteria khas yang disebut sebagai
modified
Jones Criteria
. Kriteria ini dibahagikan kepada 2 iaitu major dan minor.

Kriteria major:

Radang jantung (karditis)

Radang sendi (artritis)

Pergerakan badan menyentak di luar kawalan (
Sydenham chorea
).

Benjolan kecil berwarna merah pada kulit

Ruam merah pada kulit
 dengan tepi yang kasar (
erythema marginatum
)

Kriteria minor:

Demam (≥38.5ºC)

Sakit sendi

Bacaan tinggi bagi ujian darah ESR dan CRP

Bacaan ECG tidak normal (selang antara gelombang P dan R adalah panjang)

Diagnosis apa itu demam reumatik dibuat apabila jangkitan baru oleh
streptococcus
kumpulan A disahkan ditambah dengan salah satu dari berikut:

2 kriteria major

1 kriteria major dan 2 kriteria minor

Pengesahan jangkitan
streptococcus
kumpulan A dibuat
melalui kultur dari bahagian tekak
.

Sampel mukus di dalam tekak akan diambil untuk dianalisa di makmal. Kebiasannya, proses kultur mengambil masa 24 jam sebelum keputusan diperoleh.

Selain itu, pemeriksaan
fizikal seperti bunyi jantung
, sendi, dan kulit serta ujian darah tertentu akan dijalankan untuk mengesan kriteria major dan minor seperti disebutkan di atas.

Bagaimana rawat demam reumatik?

Doktor akan meminta pesakit untuk
berehat dan mempreskrip antibiotik
 penicillin, amoxicillin atau jenis lain seperti azithromycin, cephalosporin, clarithromycin, dan clindamycin.

Ubat ini bertujuan menghentikan jangkitan serta membunuh bakteria. Antibiotik mungkin dipreskrip dalam jangka masa panjang untuk mengelakkan jangkitan semula berlaku.

Selain itu, ubatan lain mungkin diberikan untuk mengawal simptom lain termasuk demam, sakit sendi dan
chorea
dan antara ubat yang biasa digunakan ialah aspirin, ibuprofen atau naproxen.

Jika
seseorang mengalami komplikasi jantung
 (radang injap jantung), antibiotik perlu diambil sebelum melakukan prosedur tertentu, seperti mencabut gigi yang boleh menyebabkan bakteria masuk ke dalam darah, untuk mengelakkan radang berlaku semula ke atas injap jantung.

Dalam kes yang lebih teruk, pembedahan mungkin diperlukan untuk membaiki injap yang rosak bagi
mengelakkan kegagalan organ jantung
.


Kenapa Lelaki Alami Ejakulasi Pramatang Atau Pancut Cepat? 2 Faktor Ini Jadi Puncanya!

Tidak kira apa jua alasannya, ejakulasi pramatang adalah satu masalah yang cukup mengecewakan baik untuk si penghidap mahupun pasangan mereka. Rasa gementar dan gemuruh acap kali menjadi punca cepat pancut dalam kalangan kaum Adam.

Ejakulasi pramatang merujuk kepada kecenderungan seseorang lelaki itu untuk mengalami ejakulasi dengan terlalu cepat atau dengan
rangsangan seksual yang sedikit
, lazimnya apa proses hubungan seks itu baru sahaja bermula.

Terlalu cepat ‘pancut’ adalah masalah seksual lelaki yang paling lazim.

Anggaran profesional perubatan meletakkan sekitar 20 hingga 30% daripada kaum adam mengalami masalah ejakulasi pramatang pada satu-satu masa dalam hidup mereka.

Lelaki yang hidup dengan masalah ini berdepan dengan cabaran emosi yang kuat. Mereka rasa tertekan, kekok dan rasa hilang kawalan.

Untuk mendapatkan lebih banyak informasi tentang Kesihatan Lelaki, anda boleh klik
di sini
.

Punca cepat pancut

Punca cepat pancut boleh disebabkan oleh faktor biologi atau psikologi atau kedua-duanya sekali.

Faktor Psikologi

Punca psikologi adalah seperti berikut:

Pengalaman seksual yang kerap
membabitkan elemen keresahan
, keseronokan dan keperluan untuk melakukannya dengan cepat untuk mengelakkan daripada ditangkap. Lelaki sangat sensitif terhadap keseronokan seksual dan sukar untuk menahan atau meperlahankan rentak apabila seks tersebut menyeronokkan.

Keresahan tentang masalah hidup yang lain atau masalah prestasi seksual. Keresahan ini mampu menyebabkan stimulasi berlebihan yang membawa kepada ejakulasi pramatang.

Kerisauan akan ereksi disfungsi
. Lelaki kerap risau jika mereka tidak mampu untuk mendapatkan atau mengekalkan ereksi mereka dalam jangka masa yang lama, mendorong mereka untuk tergesa-gesa memberi rangsangan kepada zakar mereka sehingga berlakunya ejakulasi pramatang.

Faktor Biologi

Punca Biologi ini berlaku termasuklah:

Paras hormon yang tidak seimbang atau stabil

Kecederaan atau masalah sistem saraf

Penggunaan ubat atau dadah

Paras serotonin yang rendah

Kondisi abnormal yang mempengaruhi sistem ejakulatori

Masalah Tiroid

Keradangan atau jangkitan kepada organ reproduktif, khususnya bahagian prostat atau uretra

Diabetes dan/atau penyakit jantung

Baca juga:

WOW, Lelaki Boleh Ada Zakar Berurat? Adakah Boleh Memberi Kesan Pada Ejakulasi?

Kerap Ejakulasi Pun Bahaya Buat Lelaki, Lagi-lagi Jika Selalu Pancut Disebabkan Onani

Rawatan dan cara atasi punca cepat pancut

Lelaki yang menghidap ejakulasi pramatang atas sebab-sebab psikologi perlu pertimbangkan terapi tingkah laku.

Melancap sejam atau dua sebelum melakukan seks mungkin membantu untuk melengahkan ejakulasi anda, sehingga anda berdua boleh klimaks pada masa yang sama.

Anda juga mungkin tidak perlu terlalu fokus pada seks, sebaliknya, cuba rangsangan seksual yang lain, berikan diri anda masa untuk mengatasi kegelisahan atau rasa gementar akan prestasi seksual.

Ada beberapa cara bagi membantu mengatasi punca cepat pancut:

Kaedah berhenti dan mula. Apabila seorang
lelaki itu rasa terangsang
 dan seakan hampir klimaks, cuba untuk kurangkan stimulasi. Inicmungkin membabitkan mengeluarkan zakar atau berdiam diri seketika tanpa pergerakan tambahan. Apabila rasa ingin pancut itu telah hilang, mula semula sorongan zakar ketika seks.

Teknik kemutan. Bila si lelaki ingin klimaks, wanita kemutkan sekuat mungkin kemaluannya dan arahkan si lelaki berhenti menyorong. Kemutan ini akan mengelakkan ejakulasi dan ulang semula perkara ini secara berkala. Selepas rasa ingin klimaks berhenti, boleh sambung semula seks.

Gunakan kondom.
Kondom akan mengurangkan stimulasi
 ke atas zakar lelaki, membolehkan mereka tahan lebih lama.

Pelincir penyahpekaan (
desensitising lubricant
). Ini adalah pelincir yang mengandungi anestetik ringan yang akan mengebaskan kulit zakar buat seketika.

Ubat-ubatan. Ubatan antimurung berupaya untuk mengganggu atau melengahkan klimaks seseorang lelaki.

Akhir sekali, cuba fikirkan sesuatu selain daripada seks apabila ingin klimaks, dengan harapan dapat mengurangkan momentum stimulasi.


Tip Mendapatkan Tidur Berkualiti

Tidak mendapat tidur berkualiti dan tidur yang mencukupi boleh menyebabkan anda keletihan. Antara faktor penyumbang yang menyebabkan anda tidak dapat tidur yang berkualiti adalah disebabkan tekanan di tempat kerja, sekolah, kebimbangan tentang masalah kewangan, keluarga dan cinta.

Anda mungkin tidak dapat mengawal semua masalah dan isu yang timbul, tetapi anda boleh mengaplikasikan beberapa tip mudah ini untuk membantu anda mendapatkan tidur yang lebih baik.

Tukar tabiat tidur

Cuba untuk tidur dan bangun pada waktu yang sama setiap hari. Amalkan setiap hari selama seminggu; pada hujung minggu, atau pada hari kerja biasa, walaupun anda merasakan anda tidak mendapat tidur yang secukupnya.

Ada masanya, adalah lebih baik untuk anda tidur hanya ketika anda keletihan. Anda juga boleh tidur lebih lambat dari biasa jika ia membantu anda tidur dengan lebih cepat.

Elakkan menonton televisyen, menggunakan telefon, tablet atau komputer sebelum tidur. Ia akan menyebabkan otak akan bekerja walaupun anda sudah berbaring. Sebaiknya, cuba untuk rehatkan tubuh dan minda. Anda boleh mandi dengan air panas, mendengar muzik, atau minum segelas susu panas, ini antara aktiviti yang dapat meningkatkan kualiti tidur anda.

Jangan terlalu memaksa diri untuk tidur, hindari dari terlalu melihat jam. Jika anda tidak boleh tidur, bangun dan cuba untuk membaca buku, ia mungkin dapat membantu anda tidur lebih cepat.

Kawal rutin pemakanan

Setiap apa yang anda makan dan juga minum turut boleh mengganggu tidur anda.

Elakkan kopi atau teh beberapa jam sebelum waktu tidur.

Seimbangkan air yang anda ambil. Tidak mengambil air yang secukupnya boleh menyebabkan anda haus, manakala, mengambil terlebih air akan membuatkan kerap pergi ke tandas.

Hindari minuman beralkohol.

Jangan makan makanan yang berat sebelum tidur. Ini boleh membuatkan anda tidak selesa untuk berbaring. Pilih snek ringan untuk elakkan dari daripada lapar.

Cipta persekitaran tidur yang lebih baik

Persekitaran tidur juga boleh menjejaskan tidur anda. Oleh itu, sebaiknya ubah suai suasana bilik tidur agar lebih menenangkan.

Gunakan topeng mata (
eye mask)
untuk mengelakkan cahaya.

Pastikan suhu bilik bersesuaian, tidak terlalu panas dan tidak terlalu sejuk.

Pertimbangkan untuk memakai fon telinga (
ear phone)
 jika bilik anda bising.

Gunakan tilam dan bantal yang anda gemari.

Jika anda tidur bersama individu lain, pastikan anda berdua selesa.

Kekal aktif

Melakukan aktiviti fizikal dapat membantu anda untuk tidur lebih cepat dan lebih baik. Melakukan 30 minit aktiviti berjalan atau berbasikal antara idea yang baik. Tetapi elakkan daripada melakukan sebarang aktiviti berat terlalu hampir dengan waktu tidur kerana ia akan menyebabkan tubuh anda bertenaga dan mengakibatkan anda tidak boleh tidur awal.

Kurangkan tidur waktu siang

Tidur waktu siang mempunyai kaitan dengan tidur malam. Jika anda terlebih tidur pada waktu siang, anda akan mendapat kesukaran untuk tidur pada waktu malam. Jika anda perlu dan ingin tidur pada waktu siang, pastikan ia adalah sekejap.

Kawal tekanan

Tekanan adalah antara punca utama masalah tidur. Jika anda perlu melakukan terlalu banyak kerja, cuba untuk aturkan ia sebaik mungkin. Jangan bekerja terlalu lama, anda perlukan rehat. Cuba untuk bersantai dengan mendengar radio atau melakukan senaman ringan.

Tidur adalah satu perkara penting dalam kehidupan seharian anda. Walau bagaimanapun, terdapat masalah, sama ada yang boleh atau tidak boleh anda kendalikan, membuatkan tidur anda semakin terganggu. Ambil langkat untuk cuba memperbaiki kualiti tidur anda hari ini.


Jantung: Majoriti Suplemen Tidak Meningkatkan Kesihatan Keadaan Penyakit Ini

Jantung manusia adalah organ yang mengepam darah ke seluruh tubuh melalui sistem peredaran darah, membekalkan oksigen dan nutrien ke tisu serta mengeluarkan karbon dioksida dan bahan buangan lain.

Sekiranya anda sudah mempunyai keadaan jantung, diet harian anda adalah sangat penting kerana ia boleh menjejaskan keadaan penyakit. Diet yang sihat boleh mengurangkan kolesterol dan membawa manfaat kepada anda. Namun, bagaimana pula dengan amalan pengambilan suplemen?

Kajian Menemui Suplemen Tidak Meningkatkan Keadaan Jantung

Dalam penemuan besar-besaran analisis baru, daripada 277 percubaan klinikal menggunakan 24 campur tangan yang berbeza. Para penyelidik Johns Hopkins Medicine mengatakan bahawa mereka mendapati bahawa hampir semua vitamin, mineral dan makanan tambahan atau diet lain tidak dapat dikaitkan dengan kehidupan yang lebih lama atau perlindungan dari penyakit jantung.

Walaupun mereka mendapati bahawa kebanyakan makanan tambahan atau diet tidak dikaitkan dengan apa-apa kemudaratan, analisis menunjukkan kemungkinan manfaat kesihatan hanya dari diet rendah garam, suplemen asid lemak omega-3 dan mungkin suplemen asid folat bagi sesetengah orang. Penyelidik juga mendapati bahawa suplemen yang menggabungkan kalsium dan vitamin D mungkin sebenarnya dikaitkan dengan risiko strok yang sedikit meningkat.

Keputusan analisis telah diterbitkan pada 8 Julai dalam Annals of Internal Medicine.

Survei oleh Pusat Kawalan dan Pencegahan Penyakit (CDC) menunjukkan bahawa 52% rakyat Amerika mengambil sedikit vitamin atau makanan tambahan setiap hari. Rakyat Amerika menghabiskan $ 31 bilion setiap tahun atas produk-produk tanpa preskripsi. Peningkatan jumlah kajian termasuk yang baru dari Johns Hopkins, yang gagal membuktikan manfaat kesihatan daripada kebanyakan mereka.

Menurut penulis senior kajian, Erin D. Michos, M.D., M.H.S, penyelesaian atau peluru ajaib yang terus di cari oleh orang ramai bukannya dalam makanan tambahan atau suplement. Tambahnya, orang ramai perlu fokus pada cara mendapat nutrien mereka daripada diet yang baik untuk jantung. Ini kerana data semakin menunjukkan bahawa majoriti orang dewasa yang sihat tidak perlu pengambilan makanan tambahan.

Untuk kajian semasa, para penyelidik menggunakan data daripada 277 percubaan klinikal rawak yang menilai 16 vitamin atau suplemen lain dan lapan diet untuk persatuan mereka dengan mortaliti atau keadaan jantung termasuk penyakit jantung koronari, strok, dan serangan jantung. Semuanya termasuk data yang dikumpulkan pada 992,129 peserta penyelidikan di seluruh dunia.

Vitamin dan suplemen lain yang dikaji semula termasuk antioksidan, carotene, vitamin B-kompleks, multivitamin, selenium, vitamin A, vitamin B3 / niacin, vitamin B6, vitamin C, vitamin E, vitamin D sahaja, kalsium sahaja, kalsium dan vitamin D bersama-sama, asid folik, zat besi dan asid lemak omega-3 (minyak ikan).

Dan, diet yang dikaji adalah diet Mediterranean, lemak tepu yang mengurangkan lemak (lemak kurang dari daging dan tenusu), pengambilan diet lemak yang diubahsuai (kurang lemak tepu atau menggantikan kalori dengan lebih lemak tak tepu atau karbohidrat), diet rendah lemak, diet rendah garam pada orang yang sihat dan mereka yang mempunyai tekanan darah tinggi, peningkatan diet alfa linolenik (ALA) (kacang, biji dan minyak sayuran), dan peningkatan diet asid lemak omega-6 (kacang, biji dan minyak sayuran). Setiap campur tangan juga disenaraikan oleh kekuatan bukti sebagai kesan risiko tinggi, sederhana, rendah atau sangat rendah.

Hasil Kajian

Majoriti suplemen termasuk multivitamin, selenium, vitamin A, vitamin B6, vitamin C, vitamin E, vitamin D sahaja, kalsium sahaja dan zat besi tidak menunjukkan kaitan kepada peningkatan atau penurunan risiko kematian atau kesihatan jantung.

Dalam ketiga-tiga kajian itu, 3,518 orang yang melihat diet rendah garam pada orang dengan tekanan darah yang sihat, terdapat 79 kematian. Para penyelidik mengatakan bahawa mereka mendapati penurunan 10% dalam risiko kematian dalam kalangan mereka ini, yang diklasifikasikan sebagai kesan yang bersesuaian.

Daripada lima kajian di mana 3,680 peserta dengan tekanan darah tinggi telah menjalani diet rendah garam, mereka mendapati bahawa risiko kematian akibat penyakit jantung menurun sebanyak 33%, kerana terdapat 674 kematian akibat penyakit jantung semasa tempoh kajian. Mereka juga mengelaskan campur tangan ini sebagai bukti sederhana kesan.

Empat puluh satu kajian dengan 134,034 peserta menilai impak kemungkinan suplemen asid lemak omega-3. Dalam kumpulan ini, 10,707 orang mempunyai peristiwa seperti serangan jantung atau strok yang menunjukkan penyakit jantung. Secara keseluruhannya, kajian-kajian ini mencadangkan bahawa penggunaan tambahan dikaitkan dengan pengurangan risiko serangan jantung sebanyak 8 peratus dan pengurangan 7 peratus penyakit jantung koronari berbanding mereka yang tidak mendapat makanan tambahan. Penyelidik mendapatkan bukti hubungan yang bermanfaat untuk campur tangan ini adalah rendah.

Berdasarkan 25 kajian dalam 25,580 orang yang sihat, data juga menunjukkan bahawa asid folik dikaitkan dengan 20 peratus mengurangkan risiko strok. Seramai 877 peserta telah mempunyai strok semasa ujian. Penulis menguji keterangan untuk hubungan kepada kesan yang bermanfaat sebagai rendah.

Penulis menunjukkan bahawa kajian menunjukkan kesan terbesar suplemen asid folik dalam mengurangkan risiko strok berlaku di China, di mana bijian dan bijirin tidak diperkuat dengan asid folik seperti di AS. Oleh itu, mereka mengatakan, kesan perlindungan yang jelas mungkin tidak boleh digunakan di kawasan di mana kebanyakan orang mendapat asid folik yang cukup dalam diet mereka.

Dua puluh kajian menilai gabungan kalsium dengan vitamin D dalam makanan tambahan. Daripada 42,072 peserta penyelidikan, 3,690 mengalami strok semasa ujian, dan diambil bersama para penyelidik mengatakan ini menunjukkan peningkatan risiko 17% untuk strok. Bukti risiko disenaraikan sebagai sederhana. Tiada bukti bahawa kalsium atau vitamin D yang diambil sendirian mempunyai sebarang risiko atau faedah kesihatan.

Ketua penulis Safi U. Khan, MD, penolong profesor Perubatan di West Virginia University berkata, analisis mereka membawa mesej ringkas bahawa meskipun terdapat beberapa bukti bahawa beberapa intervensi mempunyai kesan ke atas kematian dan kesihatan kardiovaskular, kebanyakan multivitamin, mineral dan pelbagai jenis diet tidak mempunyai kesan yang boleh diukur pada survival atau pengurangan risiko penyakit kardiovaskular.

Baca juga:

Suplemen Bersesuaian Untuk Badan Yang Sihat

Suplemen untuk Trigliserida dan Kolesterol Tinggi

Vitamin dan Suplemen Untuk Kesuburan Lelaki


Tekanan Darah Tinggi dan Kehamilan

Mempunyai tekanan darah tinggi – sama ada sebelum atau semasa kehamilan, memerlukan perhatian khusus kerana ia memberi kesan kepada kedua-dua ibu dan anak. Inilah antara apa yang anda perlu tahu mengenai hipertensi dalam kehamilan ini.

Jenis hipertensi dalam kehamilan yang berbeza

Beberapa kes tekanan darah tinggi yang ada mungkin terbentuk sebelum kehamilan.

Walau bagaimanapun, terdapat kes-kes di mana
keadaan ini berlaku semasa mengandung.

Berikut adalah beberapa jenis tekanan darah tinggi:

Hipertensi dalam kehamilan:
 Wanita hamil biasanya mendapat keadaan ini kira-kira selepas 20 minggu kehamilan. Tiada tanda kerosakan organ atau protein berlebihan dalam air kencing dikesan. Wanita dengan hipertensi semasa kehamilan pastinya akan menyebabkan pra-eklampsia pada akhir kehamilan.

Hipertensi kronik:
 Ini adalah keadaan hipertensi dalam kehamilan yang sudah wujud sebelum mengandung atau terhasil sebelum 20 minggu kehamilan. Walau bagaimanapun, oleh kerana ia tidak menunjukkan simptom yang jelas, mungkin sukar untuk menentukan ketika mana ia sebenarnya bermula.

Hipertensi kronik dengan pertindihan bersama pra-eklampsia:
 Keadaan ini berlaku untuk wanita yang mengalami hipertensi kronik sebelum kehamilan yang kemudiannya akan memburukkan tekanan darah tinggi atau membentuk komplikasi lanjut semasa mengandung.

Pra-eklampsia:
 Ini adalah komplikasi kehamilan yang
dicirikan oleh tekanan darah tinggi dan tanda-tanda kerosakan kepada organ lain
. Ini boleh berlaku kepada wanita dengan hipertensi kronik atau hipertensi semasa kehamilan selepas 20 minggu kehamilan. Sekiranya tidak dirawat, ia boleh menyebabkan kesan yang teruk kepada ibu dan anak.

Potensi risiko daripada tekanan darah tinggi semasa kehamilan

Terdapat banyak risiko yang dijangka bagi wanita hamil dengan tekanan darah tinggi, seperti:

Penurunan aliran darah ke plasenta:
 ini diterjemahkan kepada kurang oksigen dan bekalan nutrien kepada bayi, yang akhirnya mengakibatkan pertumbuhan yang perlahan, berat lahir rendah, bahkan juga kelahiran pramatang.

Gangguan plasenta:
 Ibu yang mengalami pra-eklampsia mempunyai risiko yang lebih tinggi terhadap keadaan ini. Gangguan yang teruk membawa kepada
pendarahan yang berlebihan dan kerosakan pada plasenta
, yang meletakkan risiko kepada kedua-dua hayat bayi dan ibu.

Kelahiran pramatang:
 Bersalin awal mungkin penting dalam beberapa kes untuk mengelakkan komplikasi yang membawa maut.

Penyakit kardiovaskular pada masa depan:
 Ibu yang mengalami pra-eklampsia
mempunyai risiko penyakit kardiovaskular
 pada masa depan. Risiko boleh menjadi lebih tinggi jika ibu mengalami banyak pra-eklampsia atau kelahiran pramatang.

Penggunaan ubatan bagi tekanan darah tinggi semasa kehamilan

Rawatan hipertensi adalah penting untuk anda dan bayi anda memandangkan tekanan darah tinggi boleh menimbulkan komplikasi kesihatan yang serius.

Walau bagaimanapun, ubat perlu diambil dengan berhati-hati semasa mengandung kerana mereka boleh mencecah dan menjejaskan bayi anda.

Walaupun beberapa ubat untuk
rawatan hipertensi dianggap selamat untuk wanita hamil
, terdapat beberapa yang lain, seperti ubat perencat aktiviti enzim penukar angiotensin (ACE) dan ubat perencat reseptor angiotensin (ARB) harus dielakkan untuk wanita hamil.

Anda mesti berunding dengan doktor anda mengenai penggunaan ubat.

Patuhi arahan doktor anda dan jangan menghentikan pengambilan ubat atau mengubah dos tanpa kebenaran doktor.

Bersalin dan kelahiran

Doktor anda mungkin mengesyorkan untuk mengawalkan tarikh bersalin anda untuk mencegah komplikasi.

 Dalam sesetengah kes,
pembedahan Caesarian mungkin diperlukan.

Perihal pasca kelahiran

Anda perlu memantau tekanan darah anda dengan kerap selepas bersalin. Sekiranya bacaannya adalah normal sebelum kehamilan, bacaan anda mungkin akan kembali normal selepas bersalin.

Walau bagaimanapun, perlu diambil perhatian bahawa anda terdedah untuk mendapat hipertensi dalam kehamilan seterusnya ataupun kemudiannya dalam kehidupan.

 Sekiranya bacaan anda tidak normal, anda mungkin mempunyai hipertensi kronik dan bukan hipertensi semasa kehamilan.

Dalam kes ini, rawatan adalah penting untuk memastikan tekanan darah anda pada paras yang baik.

Penyusuan badan oleh ibu sangat disyorkan untuk kebanyakan wanita, walaupun bagi mereka yang mempunyai hipertensi dalam kehamilan dan mengambil ubat.

Walau bagaimanapun, berbincanglah dengan doktor supaya mereka boleh mengesyorkan dos yang selamat atau ubatan alternatif.

Dalam sesetengah kes, doktor anda juga mungkin menasihatkan anda supaya tidak menyusu sejurus selepas anda mengambil ubat tersebut.

Mendapat hipertensi dalam kehamilan boleh menyebabkan
komplikasi kesihatan yang serius
 untuk anda dan bayi anda.

Ambil langkah aktif untuk mengawal tekanan darah anda sekarang, dan berbincang dengan penyedia penjagaan kesihatan anda tentang keadaan semasa anda bagi mendapatkan nasihat terbaik.


Pedal Ayam Tak Elok Untuk Kesihatan? Ada Khasiatnya, Tapi Tak Boleh Ambil Banyak!

Pedal ayam adalah antara organ dalaman haiwan yang mempunyai peminatnya tersendiri selain hati atau jantung ayam. Teksturnya yang kenyal membuatkan ia enak dijadikan sebagai salah satu lauk utama makan tengah hari. Namun, tahukah anda khasiat dan nilai kalori pedal ayam?

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa fungsi pedal ayam?

Seperti yang kita tahu, ayam merupakan sejenis haiwan yang tergolong dalam keluarga burung.

Oleh itu, sistem badannya adalah serupa dengan burung-burung yang lain.

Pedal merupakan sebahagian daripada sistem pencernaan ayam.

Fungsi utamanya adalah untuk menghancurkan makanan yang dimakan oleh ayam.

Kandungan kolesterol dan kalori pedal ayam

Siapa sahaja yang tidak pernah mencuba lauk pedal masak kicap. Ia amat menyelerakan dimakan bersama nasi panas pada waktu tengah hari.

Namun, sebelum anda makan, anda perlu tahu
kandungan kalorinya
 terlebih dahulu.

Bagi satu hidangan pedal iaitu sekitar 145 gram, ia mengandungi sebanyak 223 kalori. Jumlah ini pastinya akan menjadi lebih tinggi berdasarkan cara dan kaedah masakan anda.

Selain itu, ia juga tinggi dengan
kandungan kolesterol
 iaitu sebanyak 537 miligram.

Memandangkan kolesterol yang dimilikinya agak tinggi, anda tidak boleh memakannya dengan kerap setiap hari.

W
alau bagaimanapun, jika anda mencari sumber protein yang lebih rendah lemak, pedal merupakan pilihan yang lebih bagus berbanding
daging lembu
 atau kambing.

Kaya nutrien penting untuk tubuh

Sebenarnya, pedal ayam mempunyai beberapa nutrien penting yang bermanfaat untuk kesihatan tubuh kita.

Pedal mengandungi beberapa jenis vitamin termasuklah
vitamin B12
 yang penting untuk fungsi otak.

Vitamin B12 juga bertanggungjawab untuk membentuk sel darah putih dan niasin, yang baik untuk peredaran darah.

Selain itu, vitamin ini juga menghasilkan hormon dan
riboflavin
, yang berperanan memastikan kulit dan rambut anda sentiasa dalam keadaan yang sihat.

Bukan itu sahaja, pengambilan pedal juga boleh meningkatkan tahap penggunaan
zat besi
, fosforus dan zink.

Zat besi membantu badan anda untuk membentuk sel darah merah dan fosforus, yang memberi manfaat kepada fungsi jantung dan otot.

Kandungan zink pula memainkan peranan dalam meningkatkan fungsi
sistem imun
 tubuh kita.

Mengapa pedal ada batu apabila dibersihkan?

Sebelum ini, pernah tular kes di mana seorang pembeli
ayam
 menunjukkan pedal yang dipenuhi dengan batu-batu kecil.

Malah, gambar pedal tersebut telah ditularkan dengan menyatakan bahawa dirinya seolah-olah telah ditipu kerana berat pedal yang dipenuhi dengan batu.

Persoalannya, adakah peniaga
ayam
 sengaja berbuat seperti yang didakwa?

Untuk pengetahuan pembaca, haiwan seperti ayam dan burung-burung lain tidak mempunyai gigi untuk mengunyah atau menghancurkan makanan yang dimakan.

Jadi, sewaktu makan, ayam akan terus menelan makanannya tanpa disiat atau digigit.

Untuk tujuan menghancurkan atau melumatkan makanan yang dimakan,
ayam
 akan menelan bersama batu-batu kecil atau pasir yang akan bertindak sebagai gigi atau bahan pengisar makanan dalam pedal.

Dengan itu, makanan yang telah dimakan akan menjadi lebih kecil atau hancur disebabkan kehadiran batu-batu ini selain enzim dalam pedal.

Jadi, ia adalah satu perkara yang biasa atau semula jadi jika anda menjumpai ketulan batu dan pasir dalam pedal ayam yang dibeli.

Cuci bersih pedal sebelum dimasak

Memandangkan pedal adalah sebahagian daripada saluran pencernaan ayam, maka ia perlu dibersihkan dengan sebaik mungkin sebelum mula dimasak.

Jika tidak, anda pasti akan memasak bersama segala kotoran dan pasir yang terdapat pada pedal tersebut.

 Apabila anda membersihkan pedal, belah ia dan bersihkan dengan menggunakan air paip sehingga tiada sebarang kotoran yang melekat.

 Setelah itu, kopek dan tanggalkan selaput putih atau kekuningan yang terdapat pada bahagian dalam pedal tersebut.

Kemudian, bilas bersih sekali lagi dan barulah boleh dimasak.

Kesimpulan

Pedal merupakan antara
sumber protein
, vitamin dan mineral yang sangat baik dan juga murah.

Ia juga kurang kandungan lemak berbanding jenis protein yang lain.

Namun, anda tidak boleh memakannya setiap hari. Ini kerana, ia mengandungi
kandungan kolesterol
 yang agak tinggi.

Oleh itu, jika anda memasak lauk seperti pedal masak kicap atau pedal goreng kunyit, kurangkan jumlah pedal dalam pinggan anda.

 Ia sememangnya sedap tetapi boleh membahayakan kesihatan jika dimakan terlalu banyak.


Nak Makeup Tahan Lama Dan Tak Bercapuk? Jom, Ikut Tip Ini, Barulah Flawless!

Makeup
 senang tertanggal? Sedang mencari cara mekap yang betul dan tahan lama? Jika jawapan anda ya untuk kedua-dua soalan tersebut, anda berada di tempat yang betul! Kami ada banyak
tips makeup
 untuk anda.

Sebenarnya, pemakaian
makeup
 ada sainsnya yang tersendiri!

Dalam artikel kali ini, kami akan terangkan
mengenai solekan
 dan bagaimana untuk pastikannya kekal lama.

Barulah
 makeup
 kekal cantik dan tidak bercapuk walaupun sudah berjam-jam lamanya!

Untuk mendapatkan lebih banyak informasi tentang Kesihatan Kulit, anda boleh klik
di sini.

Tips
makeup
 tahan lama, tak bercapuk

Ada banyak faktor yang menentukan sama ada solekan anda boleh kekal lama atau tidak. Selain kualiti produk yang digunakan, cara aplikasinya juga perlulah betul.

Sekiranya anda baru hendak berjinak-jinak dengan
makeup
, pasti anda rasa keliru tentang produk yang perlu digunakan untuk memastikan
makeup
 tahan lama.

Jom, ikuti
5
tips makeup
 tidak bercapuk
 dan tahan lama yang kami sediakan di bawah:

1. Pastikan rutin penjagaan wajah lengkap

Sebelum memakai
makeup
, pastikan anda telahpun
mencuci wajah
,
exfoliate
 dan juga
memakai pelembap.

Bak kata jurusolek profesional – tips
makeup
 tahan lama 70% datangnya daripada persediaan dan keadaan kulit muka sebelum disolek.

30% lagi barulah datang daripada aplikasi
makeup
 itu sendiri! Jadi, penjagaan kulit wajah sangatlah penting.

Cuci muka 2 kali setiap hari. Jangan lupa pakai pelembap dan juga
pelindung matahari
. Jika boleh, lakukan
exfoliation
 2 kali seminggu.

Selain penggunaan pemilihan produk penjagaan kulit yang berkualiti, anda juga boleh makan secara sihat, minum banyak air dan dapatkan rawatan pakar sekiranya menghidap masalah kulit tertentu.

Tip:
 Rasa
terlalu banyak langkah
 yang perlu dilakukan untuk menjaga wajah dengan sempurna? Tampal
post it notes
 pada cermin supaya anda tidak terlupa!

Tips
makeup
 tahan lama 2: Gunakan
primer

Pemakaian
primer
 sebelum solekan sangat penting.
Primer
 dapat membuatkan
pori wajah
 nampak lebih kecil.

Selain itu, ia juga dapat membetulkan rona kulit tidak sekata dan memastikan permukaan kulit rata, sesuai untuk pemakaian
makeup
.

Tip:
 Anda boleh gunakan primer yang berbeza untuk serlahkan
makeup
pada kawasan wajah yang berlainan. Contohnya, gunakan primer mata untuk pastikan pembayang mata lebih jelas.

Tips
makeup
 tahan lama 3: Pilih
foundation
 yang betul

Selain membeli
foundation
 yang berkualiti, pastikan warnanya juga sama dengan kulit wajah! Jika tidak, nampak bercapuk nanti!

Beli
makeup
 juga satu pelaburan tau! Oleh sebab itu, elakkan membeli alat solek mengikut nafsu. Lakukan perbandingan dahulu sebelum membeli.

Jadi, pilih formulasi bebas minyak supaya ia tidak akan membuatkan
 makeup
 nampak bercapuk.
Foundation
 jenis ini juga selalunya lebih ringan berbanding
 foundation
 lain.

Jika anda
mempunyai kulit kering
, cuba cari produk yang mempunyai asid hialuronik untuk pastikan wajah sentiasa hidrat.

Baca juga:

Mak Buyung Gemar Makeup? AWAS! Mungkin Ada Kandungan Bahaya Dalam Alat Solek!

5 Mitos Tentang Kulit Sensitif, Benarkah Sampai Tidak Boleh Pakai Makeup

4. Pakai solekan dengan nipis tetapi berlapis-lapis

Rahsia makeup yang tahan lama bukanlah kuantiti yang banyak. Ia terletak pada teknik anda mengaplikasikan solekan tersebut.

Jika anda ingin memakai
foundation
, pastikan anda aplikasikan dengan nipis. Kemudian, tunggu ia kering terlebih dahulu jika ingin tambahkan lapisan kedua.

Akhiri pemakaian
foundation
 dengan bedak. Pemakaian bedak dapat memastikan solekan
tahan sepanjang hari
.

5. Spray makeup
 tahan lama

Akhir sekali, jangan lupa gunakan
spray makeup
 tahan lama!

Setting spray
 akan memastikan solekan anda tidak bergerak dan sukar tertanggal. Malah, ia akan membuatkan kulit tampak lebih
glowing
!

Elakkan
menyentuh muka dengan tangan
. Ada banyak kotoran, minyak dan juga bakteria yang melekat pada tangan kita.

Kalau nak
elakkan jerawat
, hindari pegang muka dengan tangan ya!

Gunakan alat solek dengan selamat

Ada banyak penyakit dan jangkitan yang boleh berlaku disebabkan
makeup
.

Sebagai langkah berjaga-jaga, ada beberapa tip untuk anda pastikan alat solek yang digunakan selamat dan tidak akan memudaratkan kesihatan.

Pastikan anda baca dahulu cara penggunaan yang dicetak pada pembungkus.

Basuh tangan sebelum makeup.

Cuci berus dengan kerap untuk elakkan jangkitan.

Jangan kongsi alat solek dengan orang lain.

Jangan tambah apa-apa dalam produk solekan anda. Contohnya, elakkan tambah air dalam botol maskara atau
foundation
 yang hampir habis.

Bersihkan bekas makeup anda.

Tutup
makeup
 selepas guna.

Jangan guna alat solek yang sudah tamat tempoh.

Buang alat solek yang sudah bertukar bau dan warna.


Air Kencing Berlendir? Periksa Sama Ada Anda Menghidap Salah Satu Daripada 5 Penyakit Ini!

Banyak perkara tentang kesihatan yang boleh ditentukan melalui air kencing kita. Bukan sahaja warna dan bau, kelikatan air kencing juga boleh menandakan sesuatu penyakit. Sebagai contoh, kencing berlendir dan sakit ketika buang air kecil mungkin tanda penyakit seperti UTI.

Lendiran di dalam air kencing merupakan sesuatu yang lazim berlaku. Walau bagaimanapun, lendiran yang terlalu banyak merupakan sesuatu yang tidak normal.

Uretra dan pundi kencing manusia menghasilkan lendiran atau mukus untuk memastikan saluran kencing bebas daripada sebarang kuman.

Walau bagaimanapun, kadangkala, lebihan mukus boleh berlaku disebabkan
masalah yang lebih serius seperti UTI,
 penyakit kelamin dan juga kanser.

Selain itu, rawatan untuk masalah kencing berlendir mungkin berbeza mengikut penyakit yang dialami.

Di bawah, kami akan senaraikan beberapa kondisi yang mungkin menyebabkan anda mengalami kencing berlendir.

Walau bagaimanapun, elakkan melakukan sebarang diagnosis kendiri dan berjumpalah dengan doktor untuk pemeriksaan lanjut!

Punca kencing berlendir

Sebenarnya, ada beberapa kondisi atau penyakit yang mungkin menyebabkan air kencing berlendir. Sebagai contoh:

1.
Masalah keputihan

Keputihan ialah sejenis cecair yang keluar daripada vagina. Selalunya, anda boleh nampak keputihan pada kawasan seluar dalam anda ataupun ketika anda mengelap vagina menggunakan kertas tisu.

Keputihan mempunyai beberapa fungsi yang tersendiri.
 Sebagai contoh, ia membersihkan dan melembapkan vagina serta membantu Miss V melawan jangkitan.

Jumlah keputihan yang keluar pula berbeza-beza mengikut kitaran haid wanita. Walau bagaimanapun, jika ia keluar secara keterlaluan, itu mungkin menandakan masalah kesihatan.

Selain itu, pastikan anda jumpa doktor jika keputihan yang anda alami
tidak lagi berwarna jernih atau putih.

Berlainan pula jika masalah lendir berlaku dalam kalangan lelaki. Selalunya, jika kaum Adam mengalami masalah kencing berlendir, ia disebabkan jangkitan kelamin (STI) atau penyakit lain.

2.
Kencing berlendir disebabkan UTI

Selain masalah keputihan,
jangkitan saluran kencing atau UTI
 juga boleh menyebabkan kencing berlendir.

Selain itu, perhatikan juga warna air kencing anda. Jika ia berwarna merah, pastikan anda berjumpa doktor secepat mungkin. Sama jugalah jika anda rasa sakit ketika buang air kecil.

Jangkitan saluran kencing selalunya berpunca daripada bakteria yang memasuki bahagian urethra dan pundi kencing lalu menyebabkan inflamasi dan jangkitan.

Walaupun UTI lazimnya berlaku pada bahagian urethra dan pundi kencing, ia juga boleh memasuki saluran ureter dan menjangkiti buah pinggang anda.

Jangkitan saluran kencing boleh dirawat dengan pengambilan antibiotik. Selain itu,
pastikan anda minum banyak air
 untuk membantu mengeluarkan semua bakteria daripada sistem urinari anda.

3.
Air kencing berlendir disebabkan jangkitan kelamin (STI)

Walaupun jangkitan kelamin boleh menyebabkan pelbagai simptom,
penyakit seperti klamidia dan gonorea
 boleh menyebabkan air kencing berlendir, lebih-lebih lagi dalam kalangan lelaki.

Jangkitan klamidia boleh menyebabkan:

Pengeluaran cecair yang berwarna putih.

Rasa sakit ketika membuang air kecil.

Sakit atau bengkak pada kawasan testikel.

Sakit pelvis.

Pendarahan vagina yang tidak normal.

Gonorea pula boleh menyebabkan:

Pengeluaran cecair yang berwarna kuning atau hijau.

Sakit ketika membuang air kecil.

Pendarahan vagina di antara haid.

Sakit pelvis.

Jangkitan kelamin perlu diperiksa oleh doktor. Jika anda disahkan mempunyai penyakit ini, anda dan juga pasangan perlu dirawat secepat mungkin.

Selalunya, STI akan dirawat menggunakan antibiotik yang dipreskripsi oleh doktor.

4.
Sindrom usus rengsa (
irritable bowel syndrome
 – IBS)

Sindrom usus rengsa merupakan penyakit lazim yang berlaku pada kawasan usus besar.

Mereka yang mengalami IBS selalunya mempunyai simptom seperti sakit abdomen, perut kembung, cirit-birit dan sembelit.

Satu lagi simptom yang menandakan IBS adalah lendiran pada saluran pencernaan.

Kadangkala, mereka yang mempunyai IBS boleh terkeliru dan tidak pasti sama ada lendiran yang mereka nampak berasal daripada kawasan dubur atau kemaluan masing-masing.

Pastikan anda berjumpa doktor jika mengalami sebarang
kesukaran ketika membuang air besar.
 Kadangkala, ia boleh menandakan penyakit yang
lebih serius seperti kanser kolon.

5.
Batu karang punca kencing berlendir

Semua individu boleh
mendapat batu karang.
 Walau bagaimanapun, ada beberapa orang yang mempunyai risiko yang lebih tinggi untuk mengalami penyakit ini.

Sebagai contoh, batu karang lebih banyak berlaku kepada kaum lelaki berbanding wanita.

Malah, jika anda mempunyai ahli keluarga dengan penyakit yang sama, atau pernah mengalami batu karang, anda mempunyai risiko yang lebih tinggi untuk mengalaminya pada masa hadapan.

Penyakit batu karang boleh menyebabkan kencing berlendir jika batu tersebut bergerak meninggalkan buah pinggang dan masuk ke dalam saluran urinari.

Untuk memudahkan pengeluaran batu tersebut, saluran urinari akan menghasilkan lebih banyak mukus daripada biasa.

Kesimpulan

Jika anda mendapati wujudnya lendiran di dalam air kencing anda, pastikan anda berjumpa doktor untuk pemeriksaan lanjut. Kadangkala, air kencing berlendir tidak akan mendatangkan apa-apa masalah.

Walau bagaimanapun, terlalu banyak lendiran mungkin merupakan tanda masalah kesihatan yang anda belum tahu.

Dengan pemeriksaan yang menyeluruh, d
oktor dapat mengesahkan jika lendiran yang keluar berpunca daripada penyakit tertentu ataupun tidak.


Para Jejaka, Ini Cara Nak Tahu Organ Testis Anda Sihat Atau Tidak!

Biasa mendengar perkataan organ testis tetapi tidak pasti apakah ia dan bagaimanakah ia kelihatan?

Testis atau juga dikenali sebagai
testikel adalah dua bahagian organ kemaluan lelaki yang berbentuk oval
 atau seperti telur, yang terletak dibahagian dalam karung kulit yang dikenali sebagai skrotum.

Skrotum tergantung dibahagian luar tubuh individu lelaki dibahagian hadapan pelvis berdekatan dengan bahagian paha atas.

Testikel bergerak dengan bebas didalam skrotum tetapi setiap organ testis terlekat dengan tubuh melalui satu kord atau tali nipis yang digelar tali spermatik, yang melalui rongga didalam pelvis kearah abdomen.

Kord tersebut mengandungi saraf dan saluran darah untuk testis dan vas deferens.

Struktur dibahagian dalam testikel adalah amat penting bagi tujuan penghasilan dan penyimpanan sperma sehinggalah
sperma tersebut dianggap matang untuk dikeluarkan melalui proses ejakulasi.

 Testikel turut menghasilkan hormon yang dikenali sebagai testosteron dan ia berfungsi sebagai perangsang hubungan seksual, kesuburan dan pertumbuhan otot dan jisim tulang manusia.

Anatomi organ testis dan fungsi-fungsinya

Fungsi utama testikel adalah menghasilkan sperma dan menyimpannya sehingga ia matang untuk dikeluarkan.

Testikel juga berperanan penting dalam penghasilan hormon testosteron dan hormon lelaki yang lain yang dikenali sebagai androgen.

Tubul seminiferous

Tubul seminiferous adalah tiub bergelung yang menjadikan hampir keseluruhan testikel.

Sel dan tisu yang terdapat didalam tubul tersebut berfungsi untuk sperma togenesis, iaitu proses penghasilan sperma.

Tubul dipenuhi dengan lapisan tisu yang dikenali sebagai epithelium (epitel).

Lapisan ini terdiri daripada sel Sertoli yang berfungsi membantu didalam
penghasilan hormon yang menjana sperma.

Diantara sel Sertoli adalah sel spermatogenik yang terbahagi dan menjadi spermatozoa atau sel-sel sperma.

Tisu yang berada bersebelahan dengan tubul dikenali sebagai sel Leydig. Sel ini menghasilkan hormon lelaki seperti testosteron dan androgen lain.

   Rete testis

Selepas sperma dihasilkan didalam tubul seminiferous, sperma akan bergerak kearah epididimis melalui rete testis.

 Rete testis membantu untuk mencampurkan sperma dengan cecair yang dihasilkan oleh sel Sertoli.

Tubuh menyerap kembali cecair ini apabila sperma bergerak dari tubul seminiferous ke arah epididimis.

 Sebelum sperma dapat bergerak ke epididimis, ia tidak bergerak.

Terdapat jutaan unjuran kecil didalam rete testis yang dikenali sebagai microvili yang membantu sperma bergerak sepanjang perjalanan ke tubul efferent.

   Duktus efferent (
efferent ducts
)

Duktus efferent adalah siri tiub yang menghubungkan rete testis dengan epididimis.

Epididimis menyimpan sel sperma sehinggalah ia matang dan sedia untuk dikeluarkan melalui ejakulasi.

Duktus ini dipenuhi dengan unjuran seperti rerambut yang dikenali sebagai cilia.

 Cilia membantu menggerakkan sperma ke dalam epididimis. Duktus efferent turut menyerap kebanyakan cecair yang
membantu menggerakkan sel sperma.

Ini memberi kesan terhadap peningkatan jumlah sperma dalam setiap cecair yang dikeluarkan.

   Tunica:
Vasculosa, albuginea dan vaginalis

      Testis dikelilingi oleh beberapa lapisan tisu iaitu:

Tunica vasculosa

Tunica albuginea

Tunica vaginalis

Tunica vascula adalah lapisan nipis pertama saluran darah. Lapisan ini melindungi tiub dalaman setiap testikel daripada
lapisan tisu seterusnya dibahagian luar testikel.

 Tisu seterusnya dikenali sebagai tunica albuginea. Ia adalah lapisan perlindungan yang tebal terbuat daripada fiber yang padat yang berfungsi melindungi bahagian organ testis.

Bahagian lapisan paling luar pula adalah tunica vaginalis yang terdiri daripada tiga lapisan:

Lapisan visceral: Lapisan ini mengelilingi tunica albuginea yang melindungi tubul seminiferous

Cavum vaginale: Lapisan ini adalah ruang kosong diantara lapisan visceral dan merupakan lapisan paling luar tunica vaginalis

Lapisan parietal: Lapisan ini adalah lapisan perlindungan paling luar yang mengelilingi hampir keseluruhan struktur testikel

Apakah saiz purata organ testis manusia?

Saiz purata testikel manusia adalah sekitar 4 x 3 x 2 sentimeter (cm) dan berbentul oval iaitu seperti bentuk telur.

Kebanyakan lelaki mempunyai dua organ testis dan ia adalah menjadi kebiasaan sekiranya salah satu daripada testikel lelaki tersebut berbeza saiz dengan satu testikel yang lain.

Penghasilan sperma dan testosteron yang sihat boleh berlaku dalam pelbagai saiz testikel.

 Sebahagian kajian menyatakan bahawa testikel yang lebih besar dalam kalangan mamalia berkait rapat dengan tahap testosteron yang tinggi, manakala saiz testikel yang lebih kecil berkait rapat dengan penghasilan sperma yang lebih rendah.

Tahap testosteron boleh menjadi kebimbangan sekiranya anda mempunyai masalah seperti sindrom Klinefelter yang disebabkan oleh pemilikan penambahan kromosom X.

Simptom permasalahan ini termasuklah testikel yang lebih kecil, atau mempunyai ciri-ciri keperempuanan seperti kurang bulu di bahagian badan dan wajah selain pembesaran tisu buah dada.

 Memiliki
sindrom Klinefelter kebiasaannya bermaksud mempunyai tahap testosteron yang rendah
 dan pengurangan aktiviti sperma yang akhirnya menyebabkan ketidaksuburan akibat kurangnya jumlah sperma dalam setiap ejakulasi yang berlaku.

Hypogonadism adalah satu keadaan dimana tahap testosteron yang rendah secara tidak normal. Simptom hypogonadism termasuklah:

Testikel yang bersaiz lebih kecil daripada purata saiz testikel

Pembesaran tisu buah dada

Kurangnya bulu dikawasan badan dan wajah

Tanda-tanda yang sama dengan sindrom Klinefelter

Hypogonadism sering dirawat dengan terapi penggantian testosteron dan ia sering berlaku semasa proses akil baligh.

Bagaimana untuk mengenal pasti testis yang sihat?

Testicular self-exam
 (TSE) boleh membantu anda mempelajari bagaimana keadaan organ testis anda dan mengenal pasti sebarang
ketulan, kesakitan, kelembutan dan perubahan di satu atau kedua-dua testis.

Skrotum anda sepatutnya berada dalam keadaan longgar, bukannya tertarik atau mengecut apabila anda hendak melakukan TSE. Ikuti langkah seperti di bawah untuk menjalankan TSE:

Gunakan jari dan ibu jari untuk menggerak-gerakkan testikel anda dengan lembut. Jangan mengerak-gerakkannya dengan cara yang terlalu kasar.

Di kawasan permukaan keseluruhan satu testis, periksa jika terdapat sebarang ketulan atau benjolan, perubahan saiz, kelembutan atau kawasan yang terasa sakit.

Rasa di bahagian bawah skrotum untuk memeriksa epididimis, satu tiub yang bersambung dengan testikel yang menyimpan sperma. Ia sepatutnya berasa seperti sekumpulan tiub.

Ulangi langkah yang sama bagi testikel yang lain.

Anda dinasihatkan untuk melakukan TSE sekurang-kurangnya sekali dalam tempoh sebulan.


Jangan Terkejut! 5 Jenis Makanan Ini Boleh Buat Air Kencing Kuning Berubah Warna!

Adakah anda pernah atau sedang mengalami situasi air kencing kuning berubah ke warna lain, tapi tidak tahu sebabnya? Usah khuatir, ini kerana anda bukan keseorangan dan ia juga normal.

Perubahan pada warna urin individu itu mungkin boleh berlaku
 angkara pengambilan ubatan atau rawatan tertentu, kitaran menstruasi serta masalah kesihatan tubuh badan.

Dalam pada itu, makanan atau minuman yang anda ambil juga boleh jadi punca air kencing berubah warna! Persoalannya, apa sahaja jenis makanan atau minuman tersebut?

Adakah air kencing kuning normal?

Umumnya, mungkin ramai individu yang berpendapat bahawa warna urin yang normal adalah kuning dan jernih. Bagi pendapat doktor pula, ia adalah warna ‘urochrome’.

Ya, anda mungkin tidak salah tentangnya.
Berikut ini pula adalah variasi warna urin yang normal
:

Warna air kencing kuning jernih
– Merupakan warna yang paling umum dan biasa ditemui, ia adalah petanda bahawa urin anda itu normal dan mungkin tidak ada masalah berkaitan dengannya

Warna jerami pucat
– Jika anda ada warna urin seperti ini, anda boleh dianggap bertuah kerana ia adalah warna yang paling sihat dan menandakan anda terhidrat dengan sempurna

Terma normal yang dimaksudkan di atas tadi mungkin boleh diklasifikasikan sebagai sihat. Pun begitu, ia bukan bermakna jika air kencing bertukar warna lain, urin anda itu tidak normal.

Ini kerana wujud juga beberapa faktor luaran lain seperti
 makanan dan minuman yang anda ambil itu akan menyebabkan perubahan
 pada warna urin. Tenang, ia juga masih lagi normal.

Warna urin berubah angkara diet?

Untuk pengetahuan anda semua, warna urin itu akan dipengaruhi oleh pigmen yang dikenali sebagai urokrom serta urobilin dan ia boleh berubah bergantung kepada diet seharian.

#1. Sayur asparagus

Buat anda yang mungkin jarang ke dapur,
jenis sayur yang berwarna seakan hijau muda
 dan berbentuk seperti buluh mini ini biasa dimasak tumis bersama belacan atau bawang.

Ia mengandungi asid khas bernama
asparagusic
. Apabila sayur ini dicernakan oleh sistem penghadaman tubuh badan, maka asid ini akan pecah lantas menjadi sebatian sulfur.

Sebatian sulfur ini kemudiannya boleh bercampur ke dalam sistem perkumuhan tubuh badan, lantas menyebabkan air kencing kuning berubah menjadi warna kuning gelap atau hijau gelap.

#2. Air kencing kuning berubah warna jika makan buah naga

Buah yang diambil daripada nama haiwan legenda ini
 juga ada ‘kebolehan’ luar biasa yakni menjadikan air kencing anda berubah menjadi warna merah pekat atau merah jambu.

Bukan sahaja urin, malah najis tinja anda juga boleh berubah warnanya apabila buah naga diambil akibat kesan daripada pigmen betahiasin yang wujud di dalam buah ini.

Perubahan warna air kencing atau najis tinja menjadi kemerahan ini turut dikenali sebagai proses
pseudohematuria.
 Namun jangan risau tentangnya, ia masih lagi normal.

#3. Ikan salmon juga boleh buat air kencing kuning bertukar warna?

Sebagai antara
sumber utama vitamin B6 atau asid lemak Omega-3
, pengambilan ikan salmon mungkin akan dapat membantu anda dalam menambah protein dan lemak.

Pun begitu, pengambilan kedua-dua sumber nutrisi ini dipercayai boleh mendatangkan sedikit kesan sampingan terutamanya terhadap sistem perkumuhan tubuh badan.

Ini kerana ia bukan sahaja akan menyebabkan perubahan pada bau air kencing malah juga pada warna urin lantas menjadikan ia lebih kuning pekat daripada asal.

#4. Lobak merah

Jus lobak merah itu memang sedap untuk diminum, namun jangan pula anda risau akan kesannya yang akan buat warna urin berubah menjadi oren kerana ia masih lagi normal.

Perubahan pada warna urin ini adalah disebabkan kandungan betakaroten serta pigmen karotenoid yang wujud pada sayur ini dan akan beri kesan pada tubuh badan juga.

Apabila
 diambil dengan jumlah yang mungkin terlalu banyak
, anda juga mungkin boleh mengalami kondisi karotenemia atau kadar betakaroten berlebihan di dalam tubuh badan.

#5. Makan ubi bit merah boleh buat air kencing kuning berubah warna

Ubi bit merupakan sayuran dalam kategori keluarga lobak, ia juga memiliki warna pekat. Disebabkan itu juga, tidak hairan jika ia
sangat popular sebagai pewarna makanan semula jadi
.

Sayangnya, pengambilan ubi bit merah mungkin akan menimbulkan kesan sampingan
beeturia
di mana air kencing boleh berubah warna menjadi merah muda hingga merah tua.

Meskipun ia tidak berbahaya, kondisi ini biasa terjadi kepada individu yang kurang zat besi atau ada masalah penyerapan nutrisi dalam tubuh badan. Jadi, sila lebih berwaspada.

Konklusinya, anda mungkin tidak perlu risau jika warna urin berubah angkara pengambilan makanan atau minuman di atas ini kerana ia masih lagi normal dan
 urin anda akan berubah menjadi normal semula nanti
!